recursal/SuperWikiNEXT-32B huggingface dataset:
**ဥဂ္ဂသူကြွယ်** သည် မြတ်စွာဘုရား၏ သာသနာတော်တွင် နှစ်သက်ဖွယ်သော ဝတ္ထုကို လှူလေ့ရှိသည့် ဥပါသကာတို့တွင် အသာဆုံး၊ အမြတ်ဆုံး ဧတဒဂ်ကို ရခဲ့သည်။ မြတ်စွာဘုရားကို ပထမအကြိမ် ဖူးတွေ့ရုံဖြင့် သောတာပန် ဖြစ်လေသည်။

ဘုရားရှင်အား လှူဒါန်းခြင်း
--------------------------

ဥဂ္ဂသူကြွယ်သည် ဝေသာလီပြည်၌ သူဌေးဖြစ်၏။ သူဌေး၏ ကိုယ်ခန္ဓာဖွဲ့စည်းတည်ဆောက်ပုံနှင့် ဂုဏ်ကျေးဇူးတို့သည် ကျော်ကြား၏။ ဥဂ္ဂသူကြွယ်သည် မြတ်စွာဘုရားကို မိမိအိမ်သို့ ကြွရောက်ရန် စိတ်အကြံဖြစ်၏။ မြတ်ဗုဒ္ဓလည်း ကြွတော်မူ၏။ ထိုအခါ ရဟန်းသံဃာတို့အား အရသာအမျိုးမျိုးဖြင့် လုပ်ကျွေး၏။ ထိုအခါ မြတ်စွာဘုရားသည် "မနာပဒါယီ လဘတေ မနာပံ" ဟူသည့်တရားကို နာကြားရ၏။ (မနာပဒါယီ လဘတေ မနာပံ = နှစ်ခြိုက်ဖွယ် ဝတ္ထုကို ပေးလှူသူသည် နှစ်ခြိုက်ဖွယ် ဝတ္ထုကို ရ၏။) မြတ်စွာဘုရားအား အင်ကြင်းပွင့် အဆင်းရှိသော ခဲဖွယ်ကို အလှူခံရန် လျှောက်၏။ ထို့နောက် ဆီးသီးဖြင့် စီမံထားသော ကန်စွန်းရွက် ဆီပြန်ကြော်၊ သလေးဆွမ်း၊ ကာသိတိုင်းဖြစ် အဝတ်၊ ပလ္လင်၊ မွှေးရှည်ကော်ဇော၊ ပန်းပြောက်ခြယ် သားမွေးအခင်း၊ ဝံပိုင်ရေအခင်း၊ နီသော မျက်နှာကြက်နှင့် အုံးနီနှစ်ဖက်ရှိသော နေရာ၊ အဖိုးတစ်သိန်းတန်သော စန္ဒကူးနှစ် ထိုင်ခုံ စသည်တို့ကို အလှူခံရန် လျှောက်၏။ မြတ်စွာဘုရားသည် အလှူခံတော်မူ၏။ ထိုအချိန်မှစ၍ ဥဂ္ဂသူဌေးသည် မိမိနှစ်ခြိုက်ရာ လှူဖွယ်တို့ဖြင့် ရဟန်းသံဃာတို့ကို လှူဒါန်း၏။

ဧတဒဂ်ရခြင်း
-----------

ဘုရားရှင်သည် ဥဂ္ဂသူကြွယ်ကို နှစ်သက်ဖွယ်သော လှူဖွယ်တို့ဖြင့် လှူလေ့ရှိသည့် ဥပါသကာတို့တွင် အသာဆုံး၊ အမြတ်ဆုံး ဧတဒဂ် ပေးတော်မူခဲ့၏။ ဥဂ္ဂသူဌေးသည် သေလွန်သောအခါ သုဒ္ဓါဝါသဗြဟ္မာ့ဘုံတွင် ဗြဟ္မာ ဖြစ်၏။

ဥဂ္ဂသူကြွယ်၏ အံ့ဖွယ်ရှစ်ပါး
---------------------------

1. ဘုရားရှင်ကို ဖူးတွေ့ရသည်နှင့် တပြိုင်နက် အကြွင်းမဲ့ ယုံကြည် ကြည်ညိုခြင်း။
2. မြတ်စွာဘုရားကို ပထမဆုံးအကြိမ် ဖူးတွေ့ တရားနာရ၍ အနာဂါမ်အရိယာဖြစ်ကာ လောကုတ္တရာ သရဏဂုံနှင့်တကွ ဗြဟ္မစရိယပဉ္စမကသီလကို ခံယူဆောက်တည် ကျင့်သုံးခြင်း။
3. မယားကြီးကို သူတပါးအား လှူဒါန်းပေးစားလိုက်ရသော်လည်း စိတ်ထဲတွင် ဖောက်လွဲဖောက်ပြန်မှု မရှိခြင်း။
4. မိမိ၏ စည်းစိမ်ရှိသမျှသည် သီလဝန္တပုဂ္ဂိုလ်မြတ်တို့နှင့် မခွဲခြားဘဲ ဆက်ဆံကုန်၏၊ သက်ဆိုင်ကုန်၏ဟု စိတ်ထားရှိခြင်း။
5. ရဟန်းသူမြတ်တို့ကို ရိုသေစွာ ဆည်းကပ် ပြုစုခြင်း။
6. ရဟန်းသူမြတ်တို့ တရားဟောလျှင် ရိုသေစွာ နာယူခြင်း။ ရဟန်းသူမြတ်တို့က တရားမဟောပါက မိမိက ဟောခြင်း။
7. ငါ့ထံသို့ နတ်တို့ ချဉ်းကပ်ကုန်၏။ ငါတို့သည် နတ်တို့နှင့် အတူတကွ စကားပြောရ၏ဟု စိတ်မတက်ကြွခြင်း။
8. အနာဂါမ် အရိယာ ဖြစ်ခြင်း။

ကိုးကား
-------

1. 1 2 3 4  သာသနာတော်ထွန်းကားပြန့်ပွားရေးဦးစီးဌာန (၂၀၀၅)။ *ဗုဒ္ဓဘာသာကောင်း တစ်ယောက်*။ pp. ၅၉၀၊ ၅၉၁။
**ရွေးပင်**သည် ရွေးကြီးပင်နှင့် ရွေးငယ်ပင် (ချင်ရွေးပင်) ဟူ၍ရှိရာ ရွေးကြီးပင်ကို ရုက္ခဗေဒအလို အရ အန်ဒီနန်သီရာ ပါဗိုနီနာဟု ခေါ်သည်။

မြန်မာနိုင်ငံတွင် ရွှေ၊ ငွေ၊ ဘယဆေး အစရှိသည်တို့ကို ချိန်တွယ်ရာ၌ ရွေးစေ့အကြီးအငယ်(ရွေးကြီးစေ့နှင့် ချင်ရွေးစေ့) တို့ကို ပဲ၊ မူး၊ မတ်၊ ကျပ် စသည့်အလေးငယ်တို့နှင့် ပေါင်းဖက်၍ ယနေ့တိုင် အသုံးပြုလျက် ရှိကြလေသည်။ ရွေးစေ့နှစ်မျိုးစလုံးသည် ကြက်ဥပုံ ဖြစ်၍ ကြက်သွေးရောင်တွင် အစွန်းတစ်ဖက်၌ အမည်းစက်များဖြင့် လှပသော အစေ့များဖြစ်သည်။ ရွေးငယ်၊ သို့မဟုတ် ချင်ရွေးနှစ်စေ့သည် ရွေးကြီးတစ်စေ့နှင့် ညီမျှ၍ ရွေးကြီးစေ့ ခြောက်ဆယ်သည် တစ်ကျပ်သားနှင့် ညီမျှလေသည်။

ရွေးငယ်ပင် (ချင်ရွေးပင်)များသည် နွယ်ပင်များ ဖြစ်ကြ၍ မြန်မာနိုင်ငံအထက်ပိုင်းတွင် အတွေ့ရများသည်။ ရွေးကြီးပင်များကို မြန်မာနိုင်ငံ မြေပြန့်သစ်တောများ၌ တွေ့ရှိရသည်။ သို့သော် မြန်မာနိုင်ငံ မြေပြန့် သစ်တောများ၌ တွေ့ရှိရသည်။ သို့သော် မြန်မာနိုင်ငံမှာထက် ကပ္ပလီကျွန်းစုတွင် ပို၍တွေ့ ရသည်။ အမြင့်ပေ ၆ဝ ခန့်နှင့် တည့်မတ်သောပင်စည်ရှိ၍ အရိပ်ကောင်းပေးနိုင်သည့် အခက်အရွက်တို့ဖြင့် လှပသောသစ်ပင်ဖြစ်သည်။ ဆောင်းဥတု၌ ရွက်ဟောင်းကြွေ၍ နွေခါတွင် ရွက်စုံထွက်လျက် ရှိသဖြင့် လမ်းနံဘေး၌ စိုက်ပျိုးရန်သင့်သောအပင်မျိုး ဖြစ်သည်။ အကိုင်းဖြတ်စိုက်နည်းဖြင့် အပင်သစ်ပွားအောင် ပြုလုပ်နိုင်သည်။ ထို့ပြင် အကြီးမြန်သော 
သစ်ပင်လည်း ဖြစ်သည်။ ရွေးပင်များသည် စိုထိုင်းသောရာသီကို နှစ်သက်ကြသည်။

ရွေးပင်၏ အခေါက်သည် ညိုမဲရောင်ဖြစ်၍ ကြမ်းတမ်းသည်။ အလျား တစ်လက်မခန့်ရှိသော အရွက်များသည် ရိုးတံတစ်ဖက်တစ်ချက်တွင် မျက်နှာချင်းဆိုင် ထွက်ကြသည်။ အနံ့သင်းသော ပန်းပွင့်အဝါကလေးများ ပွင့်၍ ရှစ်လက်မခန့် ရှည်သော အသီးတောင့်များသည် ကောက်ကွေးလျက် ရှိသည်။ အသီးတောင့်များ မှည့်လာလျှင် အသီးခွံ ထက်ခြမ်းကွဲသွားပြီးလျှင် နီရဲရဲအစေ့များ ထွက်ကျလာကြသည်။ 

ရွေးပင်၏ အသားသည် နီ၍မာသည်။ အကြောအမျှင်များသိပ်သည်း၍ အရောင်တင်၍ရသော သစ်သား ဖြစ်သည်။ ထိုကြောင့် စားပွဲ၊ ဗီရို၊ ကုလားထိုင် စသော အိမ်အသုံးအဆောင်များနှင့် အဆောက်အအုံများ ဆောက်လုပ်ရာ၌ အသုံးဝင်သည်။ သို့သော် အနှစ်သား ကောင်းကောင်းရရှိရန် လွန်စွာခဲယဉ်းလေသည်။ ရွေးစေ့များကို အထက်တွင် ဖော်ပြခဲ့သည့်အတိုင်း ချိန် တွယ်ရာ၌ အသုံးပြုနိုင်သည့်အပြင် အနာအုံဆေး အဖြစ်ဖြင့်လည်း အသုံးချနိုင်သည်။ ရွေးကြီးပင်ကို တနင်္သာရီတောင်ပိုင်းရပ်များတွင် ရွေးနီပင်ဟု ခေါ်ကြသည်။

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၁၁)
၁၃ ဦးမြောက်ဗဟိုဘဏ်ဥက္ကဋ္ဌတမ်းပလိတ်:SHORTDESC:၁၃ ဦးမြောက်ဗဟိုဘဏ်ဥက္ကဋ္ဌ

**ဒေါ်သန်းသန်းဆွေ**သည် မြန်မာနိုင်ငံတော်ဗဟိုဘဏ်၏ ၁၃ ဦးမြောက် ဥက္ကဋ္ဌ ဖြစ်သည်။ သူသည် ဗဟိုဘဏ်၏ သမိုင်းတွင် ဗဟိုဘဏ်ဥက္ကဋ္ဌရာထူးကို တာဝန်ယူသည့် ပထမဦးဆုံးသော အမျိုးသမီး ဖြစ်သည်။ ဗဟိုဘဏ် ဒုတိယဥက္ကဋ္ဌ အဖြစ် ထမ်းဆောင်ပြီး ဥက္ကဋ္ဌ ဖြစ်လာသူ ဖြစ်သည်။ ထိုတာဝန်များ မခန့်အပ်ခံရမီ သူသည် မြန်မာနိုင်ငံတော်ဗဟိုဘဏ်၏ ညွှန်ကြားရေးမှူးချုပ်တစ်ဦးအဖြစ် ထမ်းဆောင်ခဲ့သည်။

ဝန်ထမ်းဘဝ
---------

ဒေါ်သန်းသန်းဆွေသည် မြန်မာနိုင်ငံတော်ဗဟိုဘဏ်တွင် ဝန်ထမ်းဘဝဖြင့် သူ၏အချိန်များ ကုန်ဆုံးခဲ့သည်။ ရာထူးအဆင့်ဆင့်တိုးပြီး ၂၀၁၅ ခုနှစ် စက်တင်ဘာ ၁၀ ရက်တွင် နိုင်ငံတော်သမ္မတရုံး အမိန့်ကြော်ငြာစာအမှတ်၊ ၆၁/၂၀၁၅ ဖြင့် မြန်မာနိုင်ငံတော်ဗဟိုဘဏ် ငွေရေးကြေးရေးကြပ်မတ်ကွပ်ကဲမှုဌာန၏ ညွှန်ကြားရေးမှူးချုပ် ဖြစ်လာသည်။  ယင်းနောက် ဗဟိုဘဏ်မှာပင်  ဌာနများ ပြောင်းလဲပြီး ညွှန်ကြားရေးမှူးချုပ်များအဖြစ်လည်း ၂၀၂၁ ခုနှစ်၊ ဖေဖော်ဝါရီ ၃ ရက်နေ့အထိ ထမ်းဆောင်သည်။

သူမကို စစ်အာဏာသိမ်းပြီးနောက် နိုင်ငံတော်စီမံအုပ်ချုပ်ရေးကောင်စီက အမိန့်အမှတ် (၂၆/ ၂၀၂၁) ဖြင့် ဗဟိုဘဏ်ဒုတိယဥက္ကဋ္ဌ အဖြစ် ၂၀၂၁ ခုနှစ်၊ ဖေဖော်ဝါရီလ ၄ ရက်နေ့တွင် ခန့်အပ်တာဝန်ပေးသည်။ ၂၀၂၂ ခုနှစ်၊ ဩဂုတ်လ ၁၉ ရက်နေ့ ရက်စွဲ အမိန့်အမှတ် (၅၄/ ၂၀၂၂) ဖြင့် နစက က ဗဟိုဘဏ်ဥက္ကဋ္ဌ ရာထူးသို့ တိုးမြှင့်ခံရသဖြင့် (၁၃) ဦးမြောက် ဗဟိုဘဏ်၏ဥက္ကဋ္ဌ ဖြစ်လာပြီး ယင်းဘဏ်၏ ပထမဆုံးသော အမျိုးသမီးအဖြစ် သမိုင်းပြုသည်။

ထင်ရှားဖြစ်ရပ်
--------------

၂၀၂၂ ခုနှစ် ဧပြီလ ၇ ရက်တွင် ရန်ကုန်မြို့ရှိ သူ၏နေအိမ်အတွင်း ရှိနေစဉ် သေနတ်ဖြင့် ပစ်ခတ် လုပ်ကြံခံရသည်။ ပြင်းထန်ဒဏ်ရာသာ ရရှိခဲ့၍ အသက်မဆုံးခဲ့ပေ။

ကိုးကား
-------

1. ↑  ဝန်ထမ်းအဖွဲ့အစည်းများပြောင်းရွှေ့ခန့်ထားခြင်း၊ဝန်ထမ်းအဖွဲ့အစည်းအကြီးအမှူးများအတည်ပြုခန့်ထားခြင်းနှင့်ဝန်ထမ်းအဖွဲ့အစည်းအကြီးအမှူးများခန့်ထားခြင်း။ *မြန်မာနိုင်ငံတော်ပြန်တမ်း* (၁၀ စက်တင်ဘာ ၂၀၁၅)။  ၄ အောက်တိုဘာ ၂၀၂၃ တွင် ပြန်စစ်ပြီး။
2. ↑  မြန်မာဥပဒေသတင်းအချက်အလက်စနစ်။ ဗဟိုဘဏ်ဒုတိယဥက္ကဋ္ဌများခန့်အပ်တာဝန်ပေးခြင်း။  2 oct 2023 တွင် ပြန်စစ်ပြီး။
3. ↑  Ministry of Information။ မြန်မာနိုင်ငံတော်ဗဟိုဘဏ်ဥက္ကဋ္ဌ ခန့်အပ်တာဝန်ပေးခြင်း။  3 Oct 2023 တွင် ပြန်စစ်ပြီး။
4. ↑  ဗဟိုဘဏ်ဒုတိယဥက္ကဋ္ဌ ဒေါ်သန်းသန်းဆွေ သေနတ်နဲ့ ပစ်ခံရ။ *VOA* (၇ ဧပြီ ၂၀၂၂)။  ၄ အောက်တိုဘာ ၂၀၂၃ တွင် ပြန်စစ်ပြီး။
5. ↑  Anti-Junta Forces Shoot Deputy Governor of Myanmar’s Central Bank။ *The Diplomat* (8 April 2022)။  4 October 2023 တွင် ပြန်စစ်ပြီး။
**ပါလိုအာတို** (အင်္ဂလိပ်: Palo Alto) သည် အမေရိကန်နိုင်ငံ၏ ဆန်ဖရန်ဆစ္စကိုပင်လယ်အော်ဧရိယာရှိ ဆန်တာကလယ်ရာစီရင်စု အနောက်မြောက်ထောင့်တွင်တည်သည့် ကိုယ်ပိုင်ပဋိညာဉ်ခံမြို့ ဖြစ်သည်။ ကမ်းရိုးတန်းတလျှောက်တွင် အလေ့ကျပေါက်နေသော အယ်ပါလိုအာတို ခေါ် သစ်နီပင်များကို အစွဲပြု၍ မြို့အမည်ဖြစ်လာခြင်းတည်း။

လေလန်းစတန်းဖို့ကြီးက စတန်းဖို့တက္ကသိုလ်ကို တည်ထောင်သည့်အခါ ဤမြို့ကိုပါ တည်ခဲ့သည်။ နောက် စလန်းဖို့ကြီး သေလွန်လျှင် သူ့သား စတန်းဖို့ငယ်က စတန်းဖို့တက္ကသိုလ်မှ မြေတချို့ကို ပါလိုအာတိုတွင် ထည့်ကာ အရှေ့ပါလိုအာတို၊ မော်တိန်ဗျူး၊ လော့အဲလတို့၊ လော့အဲလတို့ဟေး၊ စတန်းဖို့၊ ပေါ်တိုလာဗေလီနှင့် မန်လိုပါ့တို့ထိ ရောက်အောင် နယ်မြေချဲ့သည်။ ၂၀၁၀ သန်းခေါင်စာရင်းအရ လူဦးရေ ၆၄,၄၀၃ ယောက် နေထိုင်၏။  ပါလိုအာတိုသည် အမေရိကန်တွင် လူနေမှုစရိတ် အကြီးဆုံးမြို့ဖြစ်ပြီး မြို့ခံတို့မှာလည်း နိုင်ငံ၏ ပညာအတတ်ဆုံးလူတည်း။ 

ဆီလီကွန်ဗေလီ၏ အရေးပါသောမြို့များအနက် တခုအဝင်အပါဖြစ်ရာ ပါလိုအာတိုတွင် နည်းပညာမြင့်ကုမ္ပဏီများဖြစ်သော ဟူးလက်ပက်ကတ်၊ စပေ့စစ္စတန်၊ ဗီအမ်ဝဲ၊ တက်စလာ၊ ဖို့ သုတေသနနှင့်မွမ်းမံရေးစင်တာ၊ လော့ဟိမာတင် အဆင့်မြင့်နည်းပညာစင်တာ၊ စကိုက် စသည်တို့ အခြေစိုက်သည်။  အခြားထင်ရှားသော နည်းပညာမြင့်ကုမ္ပဏီများဖြစ်သည့် အက်ပဲ၊ ဂူးဂဲ၊ ဖေ့စဘွတ်၊ လော့ဂျီတက်၊ အင်ကျူ့၊ ပင်ထရက်နှင့် ပေးပယ် တို့လည်း အတောင်အလက်စုံရာမြေလည်း ဖြစ်၏။

ကိုးကား
-------

1. ↑  "Palo Alto (city) QuickFacts". United States Census Bureau. Archived from the original on February 24, 2016.
2. ↑  Scheinin, Richard (March 29, 2016). "Palo Alto, Atherton crack top 10 priciest ZIP codes in U.S." *San Jose Mercury News*.
3. ↑  White, Martha C. (January 5, 2015). "America's Most Outrageously Expensive Places to Live". *Time*.
4. ↑  "Advanced Technology Center". *Lockheed Martin*. August 4, 2021.
5. ↑  "Apple Archived 10 November 2021 at the Wayback Machine.". Computer History.
6. ↑  Green, Jason (July 17, 2013). "Google Buys Nearly 15 acres in Palo Alto". *San Jose Mercury-News*.
7. ↑  "Logitech History" Archived 4 March 2016 at the Wayback Machine.. Logitech.
သံဃာဆိုသည်မှာ အယူသီလ တူမျှသော ပုဂ္ဂိုလ်အပေါင်းအစုကို ဆိုသည်။ ယင်းသံဃာရဟန်းသည်လည်း 
(၁)ဒက္ခိဏေယျသံဃာ
(၂)သမ္မုတိသံဃာ ဟူ၍နှစ်မျိုးရှိသည်။

ယင်းနှစ်မျိုးတို့တွင် သောတာပတ္တိမဂ်ပုဂ္ဂိုလ်၊ သောတာပတ္တိဖိုလ်ပုဂ္ဂိုလ်တစုံ၊ သကဒါဂါမိမဂ်ပုဂ္ဂိုလ်၊ သကဒါဂါမိဖိုလ်ပုဂ္ဂိုလ်တစ်စုံ၊ အနာဂါမိမဂ်ပုဂ္ဂိုလ်၊ အနာဂါမိဖိုလ်ပုဂ္ဂိုလ်တစ်စုံ၊ အရဟတ္တမဂ်ပုဂ္ဂိုလ်၊ အရဟတ္တဖိုလ်ပုဂ္ဂိုလ်တစ်စုံ၊ ဤသို့အစုံအားဖြင့်လေးစုံ၊ အရေအတွက်အားဖြင့် ရှစ်ပါးသော အရိယာပုဂ္ဂိုလ်အပေါင်းအစုကား ဒက္ခိနေယျသံဃာ ဖြစ်သည်။ 

အရိယသံဃာ၏ အနွယ်အဆက်ဖြစ်၍ ဉာတ်တစ်ကြိမ်၊ ကမ္မဝါသုံးကြိမ်၊ ဉာတ္တိစတုတ္ထကံဖြင့် ရဟန်းဖြစ်၍နေကြသော ရဟန်းအပေါင်းအစုကား သမ္မုတိသံဃာဖြစ်သည်။ ယင်းသမ္မုတိသံဃာသည်လည်း ဝိနည်းဒေသနာတော်အရ ပြုလုပ်ဆောင်ရွက်ရသော ဝိနည်းကံ၏အစွမ်းအားဖြင့် ....

(၁) စတုဝဂ်သံဃာ = လေးပါးစုသံဃာ၊  

(၂) ပဉ္စဝဂ် သံဃာ = ငါးပါးစုသံဃာ၊  

(၃) ဒသဝဂ်သံဃာ = ဆယ်ပါးစုသံဃာ၊  

(၄) ဝီသတိဝဂ် သံဃာ = နှစ်ဆယ်စုသံဃာ၊  

(၅) တိရေက ဝီသတိဝဂ်သံဃာ = နှစ်ဆယ်ထက်ပိုလွန်သော အများစုသံဃာဟူ၍ငါးပါးရှိသည်။   
ဤလေးပါးစုစသော သံဃာသည် မိမိတို့နှင့် သက်ဆိုင်ရာ ဝိနည်းကံများကို ပြုလုပ်ဆောင်ရွက်ရသည်။

ဗုဒ္ဓဘာသာရဟန်းများ သင်ကြားလေ့ကျင့်ရသော သိက္ခာပုဒ်များ ရှိလေသည်။

သံဃဂုဏ်တော်ကိုးပါး.....

(၁) အဓိသီလ၊ အဓိစိတ္တ၊ အဓိပညာသိက္ခာသုံးပါးကိုကောင်းစွာကျင့်ခြင်း၊   

(၂) အဓိသီလ၊ အဓိစိတ္တ၊ အဓိပညာသိက္ခာသုံးပါးကိုဖြောင့်မတ်စွာကျင့်ခြင်း၊   

(၃) အဓိသီလ၊ အဓိစိတ္တ၊ အဓိပညာသိက္ခာသုံးပါးကိုသင့်လျော်စွာကျင့်ခြင်း၊   

(၄) အဓိသီလ၊ အဓိစိတ္တ၊ အဓိပညာသိက္ခာသုံးပါးကိုရိုသေစွာကျင့်ခြင်း၊   

(၅) ဧည့်သည်အတွက်ထားသောအလှူဝတ္ထုကို ခံယူထိုက်ခြင်း၊   

(၆) လက်ဆောင်အတွက်ထားသောအလှူဝတ္ထုကို ခံယူထိုက်ခြင်း၊   

(၇) တမလွန်ကျိုးအတွက်ပြုအပ်သောမြတ်သော အလှူဝတ္ထုကို ခံယူထိုက်ခြင်း၊   

(၈) လူမင်း၊ နတ်မင်း၊ ဗြဟ္မာမင်းတို့လက်အုပ်ချီမိုး ရှိခိုးခြင်းကိုခံယူထိုက်ခြင်း၊   

(၉) အတုမရှိမြတ်သောကောင်းမှု၏စိုက်ပျိုးရာ လယ်ယာမြေကောင်းသဖွယ်ဖြစ်ခြင်း   

ဟူ၍သံဃဂုဏ်တော်ကိုးပါးရှိလေသည်။

ဆက်စပ်ဖတ်ရှုရန်
---------------

သံဃာရတနာ

ကိုးကား
-------

1. ↑  မြန်မာ့စွယ်စုံကျမ်း၊ အတွဲ(၁၃)
ဦးပိန်တံတား၊ ၂၀၁၆
အမရပူရမြို့နယ်အတွင်းရှိ တောင်သမန်အင်းကို ဖြတ်ကျော်ကာ အမရပူရမြို့ဟောင်းနှင့် ရတနာပုံတက္ကသိုလ်ကို ဆက်သွယ် တည်ဆောက်ထားသည့် **ဦးပိန်တံတား**သည် မြန်မာနှင့် ကမ္ဘာကျော် ရှုခင်းကောင်းတစ်ခု၊ အပန်းဖြေလေ့လာရန်နေရာတစ်ခုအဖြစ် ကျော်ကြားပေသည်။ ဦးပိန်တံတားသည် ၁.၂-ကီလိုမီတာ (၀.၇၅-မိုင်) ရှည်လျား၍ ကမ္ဘာပေါ်တွင် အရှည်ဆုံး ကျွန်းသား တံတားဖြစ်သည်။

ဦးပိန်တံတားသမိုင်း
------------------

ဦးပိန် တံတားမြင်ကွင်း၂၀၁၆
ဦးပိန်တံတားခေါ် တောင်သမန် တံတားကိုကုန်းဘောင်ခေတ်၊ ပုဂံမင်းလက်ထက်သက္ကရာဇ် ၁၂၀၉ ခုနှစ်မှာ အမရပူရမြို့ ဝန် ဦးဘိုင်ဆပ်နှင့် မြို့စာရေး မောင်ပိန်တို့ ဦးဆောင် ဆောက်လုပ်ခဲ့သည်။ ပုဂံမင်းမှာ ကြက်၊ ငှက် အစရှိသည်သာမက အခြားသော တိရစ္ဆာန်များကိုပါ ဖမ်းဆီး၍ တိုက်ပွဲကစားသည်ကို အထူးဝါသနာပါပြီး နေ့စဉ်နှင့်အမျှ ကစားပွဲကျင်းပလေ့ရှိသည်။ တိုင်းရေးပြည်ရာများကို ညီတော်နှစ်ပါးဖြစ်သည့် မင်းတုန်းနှင့် ကနောင်မင်းသားနှစ်ပါး ဦးဆောင်သည့် လွှတ်တော်ကသာ ကိုင်တွယ်ဖြေရှင်းနေခဲ့ရသည်။ ပုဂံမင်း၏ တိရစ္ဆာန်ရေးရာ ကျွမ်းကျင်သူမှာ ဘိုင်ဆပ် ဟုခေါ်သည့် ဗမာနိုင်ငံသား (မွတ်ဆလင်) တစ်ဦးဖြစ်သည်။ ထိုသူကို ပုဂံမင်းက ကြိုက်နှစ်သက်လှသဖြင့် အမရပူရတွင် မြို့ဝန်အဖြစ်ပင် ချီးမြှောက်ခဲ့သည်။ ထိုဘိုင်ဆပ်နှင့် အတူချီးမြှောက်ခြင်းခံရသူမှာ ၎င်း၏တပည့်မြို့စာရေး မောင်ပိန်ဆိုသူဖြစ်သည်။ ထိုသူတို့နှစ်ဦး သောင်းကျန်းလှသဖြင့် အမရပူရတစ်မြို့လုံးသည် ချောက်ချားရသည်။ ထိုသူနှစ်ဦးစကားမှာ မင်းနားပေါက်သဖြင့် ကြောက်ကြရသည်။ လှန်ဝံ့သူမရှိခဲ့ပေ။ သို့သော် နောက်ဆုံးတွင် ၎င်းတို့၏ အပြစ်များကို ပုဂံမင်းသိသဖြင့် ဖမ်းဆီးကာ အပေါင်းအပါများနှင့်တကွ ကွပ်မျက်ခဲ့သည်။ 

ထို မြို့စာရေးမောင်ပိန်သည် အသက်ရှိစဉ်၊ အာဏာရှိစဉ်အတွင်းက အမရပူရမြို့တော်မှ တောင်တမန်အင်းကို ဖြတ်၍ အခြားဖက်ကမ်းသို့ တံတားကြီးတစ်ခုကို တည်ဆောက်လေသည်။ တံတားတိုင်များမှာကား အခြားမဟုတ်။ အင်းဝ နှင့် စစ်ကိုင်းမြို့ဟောင်းများမှ နန်းတော်တိုင်များဖြစ်သည် ဟုဆိုသည်။ ဦးပိန်တံတားသည် ယနေ့အခါတွင် တောင်သမန်အင်း၏ အထင်ကရပြယုဂ်အနေဖြင့် ထင်ရှားလျက်ရှိပေသည်။

ရုပ်ပုံများ
-----------

* U Bein Bridge, October 1855U Bein Bridge, October 1855
* U Bein Bridge, January 2010U Bein Bridge, January 2010
* U Bein Bridge, March 2008U Bein Bridge, March 2008
* U Bein Bridge, November 2005U Bein Bridge, November 2005
* U bein Bridge, January 2016U bein Bridge, January 2016
* Panoramic viewPanoramic view

ကိုးကား
-------

1. 1 2  U Bein Bridge at risk: locals။ *Myanmar Times* (24 June 2013)။ 24 December 2013 တွင် မူရင်းအား မော်ကွန်းတင်ပြီး။  15 September 2013 တွင် ပြန်စစ်ပြီး။
2. ↑  
Amarapura and U Bein Bridge။ Go-Myanmar.com။  15 September 2013 တွင် ပြန်စစ်ပြီး။
3. ↑  
U Bein Bridge, U Bein Bridge Myanmar, U Bein Bridge Travel Guide & Tours။ All Myanmar Tours။ 24 March 2013 တွင် မူရင်းအား မော်ကွန်းတင်ပြီး။  15 September 2013 တွင် ပြန်စစ်ပြီး။
4. ↑  U Bein Bridge, Myanmar (Burma)။ www.peace-on-earth.org။ 20 February 2004 တွင် မူရင်းအား မော်ကွန်းတင်ပြီး။  15 September 2013 တွင် ပြန်စစ်ပြီး။
5. ↑  
Oldest teak bridge။ *Hindustan Times*။ 27 February 2012 တွင် မူရင်းအား မော်ကွန်းတင်ပြီး။  15 September 2013 တွင် ပြန်စစ်ပြီး။
6. ↑  
Myanmar – The Big Picture။ *The Boston Globe* (26 March 2012)။  15 September 2013 တွင် ပြန်စစ်ပြီး။

  



|  |  |
| --- | --- |
|  | ဝီကီမီဒီယာ ကွန်မွန်းစ်တွင် ***U Bein Bridge*** နှင့် ပတ်သက်သော မီဒီယာ ရှိသည်။ |
**ဟေလီယိုစဖီးယား** ဟူသည် နေ၏ မဂ္ဂနက်တိုစဖီးယားအလွှာ၊ အာစထရိုစဖီးယားအလွှာနှင့် အပြင်ဘက်အကျဆုံးအလွှာဖြစ်သည်။ ဟေလီယိုစဖီးယားအလွှာ၏ နေ၏ သံလိုက်စက်ကွင်းများသဖွယ်ပြုမူပြီး နဂါးငွေ့တန်း ဂယ်လက်ဆီမှ ရောက်လာသော ကော့မစ်ရောင်ခြည်များ၊ ဂါမာရောင်ခြည်ကဲ့သို့သော အန္တရာယ်ရှိသည့်ရောင်ခြည်များကို ကာကွယ်ပေးသည်။ ဟေလီယိုစဖီးယားဟူသောအမည်ကို Alexander J. Dessler ဆိုသူက ၁၉၆၇ ခုနှစ် သိပ္ပံစာပေတွင် ပထမဆုံးအသုံးပြုခဲ့သောကြောင့် ခေါ်ဆိုသည့်အမည်ဖြစ်သည်။ ဟေလီယိုစဖီးယားကိုလေ့လာသည့် သိပ္ပံလေ့လာမှုကို ဟေလီယိုရူပဗေဒဟုခေါ်ဆိုပြီး အာကာသရာသီဥတုတို့ ပါဝင်သည်။ 

ဗွိုင်ယေဂျာအာကာသယာဉ် ၂ စင်းသည် termination shock နှင့် heliosheath ကိုကျော်ဖြတ်ကာ ဟေလီယိုစဖီးယားအပြင်ဘက်သို့ စူးစမ်းလေ့လာခဲ့သည်။ ဗွိုင်ယေဂျာ ၁ သည် ၂၀၁၂ ခုနှစ် ဩဂုတ်လ ၂၅ ရက်တွင် heliopause သို့ရောက်ရှိခဲ့ပြီး ပလာဆမာ သိပ်သည်းဆ ရုတ်တရက် ၄၄ ဆ များလာသည်ကို ခြေရာခံမိသည်။ ဗွိုင်ယေဂျာ ၂ သည် ၂၀၁၈ ခုနှစ် နိုဝင်ဘာလ ၅ ရက်တွင် heliopause ကို ဖြတ်သန်းခဲ့သည်။ heliopause သည် နေစကြဝဠာနှင့် အခြားဂယ်လက်ဆီများ၏ နယ်နိမိတ်ဖြစ်သောကြောင့် ဟေလီယိုစဖီးယားမှထွက်ခွာသွားသည့် ယင်းအာကာသယာဉ် ၂ စင်းသည် ကြယ်တာကြားခံ အာကာသယာဉ်များအဖြစ် မှတ်တမ်းဝင်ကြသည်။

### အပြင်ဘက်ဖွဲ့စည်းပုံ

Heliosphere (နေနယ်မြေ)၏ အပြင်ဘက်တည်ဆောက်ပုံအား နေမုန်တိုင်းများနှင့် ကြယ်ကြားအာကာသတွင် တိုက်ခတ်နေသော ကြယ်မုန်တိုင်းတို့၏ အပြန်အလှန်သက်ရောက်နေမှုက အဆုံးအဖြတ်ပေးသည်။ နေမုန်တိုင်းများသည် နေမှအဘက်ဘက်သို့ တစ်စက္ကန့်လျှင် ကီလိုမီတာရာပေါင်းများစွာမြန်နှုန်းဖြင့် တိုက်ခတ်နေကြသည်။ အကွာအဝေးတစ်ခုအရောက်တွင်၊ နက်ပကျွန်းဂြိုဟ်အား အတော်ဝေးဝေး ကျော်ပြီးနောက်တွင် ကြယ်ကြားနယ်မြေမှ ဓာတ်ငွေ့များနှင့်တွေ့ပြီး နေမုန်တိုင်းအားနည်းလာသည်။ အောက်ပါအဆင့်များအတိုင်းဖြစ်ပွားသည်။

* နေမုန်တိုင်းများသည် အသံထက်မြန်သောနှုန်းဖြင့် နေစကြဝဠာအတွင်းတွင်လှည့်ပတ်နေသည်။

ကျမ်းကိုး
---------

1. ↑  Alexander J. Dessler (February 1967). "Solar wind and interplanetary magnetic field". *Reviews of Geophysics and Space Physics* **5** (1): 1–41. doi:10.1029/RG005i001p00001. Bibcode: 1967RvGSP...5....1D.
2. ↑  NASA Spacecraft Embarks on Historic Journey Into Interstellar Space (12 September 2013)။ 11 June 2020 တွင် မူရင်းအား မော်ကွန်းတင်ပြီး။  8 March 2016 တွင် ပြန်စစ်ပြီး။
3. ↑  NASA's Voyager 2 Probe Enters Interstellar Space (10 December 2018)။  14 December 2018 တွင် ပြန်စစ်ပြီး။
အောင်သူ

ကိုယ်ရေးအချက်အလက်

Burmese volleyball playerတမ်းပလိတ်:SHORTDESC:Burmese volleyball player
တမ်းပလိတ်များ လှည့်ပတ်ဆက်စပ် နေသည်ကို တွေ့ရသည်။ တမ်းပလိတ်:Infobox volleyball biographyနိုင်ငံသား မြန်မာ

မွေးနေ့ ၁၀ ဇူလိုင် ၁၉၉၃ (အသက် ၂၇)

မွေးဖွားရာမြို့ ညောင်ရွှေ

အရပ် ၁၉၀ စင်တီမီတာ (၇၅ လက္မ)

ကိုယ်အလေးချိန် ၈၄ ကီလိုဂရမ် (၁၈၅ ပေါင်)

  

ဘော်လီဘောသတင်းအချက်အလက်

နေရာ ပြင်ပရိုက်ခုတ်သူ

လက်ရှိကလပ်အသင်း တိုရေးအဲရိုးစ်

  

နိုင်ငံလက်ရွေးစင်အသင်း

၂၀၁၀ မှ ယခုထိ မြန်မာ

**အောင်သူ** ကို (1993-07-10)၁၀ ဇူလိုင်၊ ၁၉၉၃ တွင် မွေးဖွားခဲ့သည်။ မြန်မာအမျိုးသား ဘော်လီဘော ကစားသမားတစ် ဦး ဖြစ်ပြီး ပြင်ပရိုက်ခုတ်သမားအဖြစ်ကစားသည်။ မြန်မာနိုင်ငံအမျိုးသားဘော်လီဘောအသင်း၏လက်ရွေးစင် ဖြစ်သည်။ ၂၀၁၅ အရှေ့တောင်အာရှအားကစားပြိုင်ပွဲတွင် ကြေးတံဆိပ်ကိုဆွတ်ခူးရရှိခဲ့သည်။ ၂၀၁၀ နှင့် ၂၀၁၄ အာရှအားကစားပွဲများ တွင်ပါဝင်ယှဉ်ပြိုင်ခဲ့သည်။ အာရှအသက် ၂၃ နှစ်အောက်အမျိုးသား ချန်ပီယံရှစ်ဘော်လီဘေပြိုင်ပွဲတွင်ပါဝင်ယှဉ်ပြိုင်ခဲ့သည်။ နိုင်ငံ ၁၆ နိုင်ငံအနက်မြန်မာအသင်းကအဆင့် ၅ တွင်ရပ်တည်နိုင်ခဲ့သည်။

ဘောလုံးသမားဘဝ
-------------

၂၀၁၂ ခုနှစ်မှ ၂၀၁၅ ခုနှစ်အထိ ချွန်ဘူရီ တွင်ကစားခဲ့သည်။ 

၂၀၁၈ အောက်တိုဘာတွင်အောင်သူသည် ဂျပန် ဗွီလိဂ် ဒဗီးရှင်း ၁ အသင်း တိုရေးအဲရိုးစ် နှင့် လက်မှတ်ရေးထိုးခဲ့သည်။

ကစားခဲ့သောကလပ်အသင်းများ
-----------------------

* ထိုင်းနိုင်ငံ ချွန်ဘူရီ အီး-တက် အဲဖို့စ် (၂၀၁၂–၂၀၁၅)
* ထိုင်းနိုင်ငံ နခုန် ရက်ချစီမာ (၂၀၁၅–၂၀၁၈)
* ဂျပန်နိုင်ငံ တိုရေး အဲရိုးစ် (၂၀၁၈–၂၀၂၀)

ဆုများ
------

### တစ် ဦး ချင်း

* *၂၀၁၆ ထိုင်း - ဒိန်းမတ်စူပါလိဂ် "တန်ဖိုးအရှိဆုံးကစားသမား"*
* *၂၀၁၇ ထိုင်း - ဒိန်းမတ်စူပါလိဂ် "အကောင်းဆုံးတိုက်စစ်မှူး"*
* *၂၀၁၇-၁၈ ထိုင်းလိဂ် "တန်ဖိုးအရှိဆုံးကစားသမား"*

### ကလပ်များ

* ၂၀၁၂-၁၃ ထိုင်းလိဂ် -</img> ချွန်ဘူရီ နှင့်ကြေးတံဆိပ်
* ၂၀၁၃–၁၄ ထိုင်းလိဂ်</img> ချွန်ဘူရီ နှင့်ဒုတိယ
* ၂၀၁၄-၁၅ ထိုင်းလိဂ် -</img> ချွန်ဘူရီ အီး-တက် လေတပ်နှင့်ဒုတိယ,
* ၂၀၁၆ ထိုင်း - ဒိန်းမတ်စူပါလိဂ် -</img> နခုန် ရက်ချစီမာ နှင့်ချန်ပီယံ
* ၂၀၁၆ - ၁၇ ထိုင်းလိဂ် -</img> နခုန် ရက်ချစီမာ နှင့်ဒုတိယ
* 2017 ထိုင်း - ဒိန်းမတ်စူပါလိဂ် -</img> နခုန် ရက်ချစီမာ နှင့်ချန်ပီယံ
* ၂၀၁၇-၁၈ ထိုင်းလိဂ် -</img> နခုန် ရက်ချစီမာ နှင့်ချန်ပီယံနခုန် ရက်ချစီမာ နှင့်ကြေးတံဆိပ်
* 2018-19 V.League -</img> , တိုရေး အဲရိုး နှင့် ကြေးတံဆိပ်

ကိုးကားချက်များ
---------------

1. ↑  ตามดูลูกยางไทย ตอนที่ 6 อ่อง ทู ซิลเวอร์ บุลเล็ต ของ ชลบุรี (in th)။ *smmsport.com*။ 27 March 2017 တွင် မူရင်းအား မော်ကွန်းတင်ပြီး။  16 October 2019 တွင် ပြန်စစ်ပြီး။
မြန်မာဘာသာဖြင့် သင့်လျော်သော အမည်မရှိသေးသောကြောင့် ဤဆောင်းပါးခေါင်းစဉ်ကို အခြားဘာသာစကား / စာဖြင့် ရေးသားထားခြင်း ဖြစ်သည်။

ထားဝယ်စာပေမရှိဘူးလို့ပြောနေကြတာ အမှန်တော့ ထာဝယ်စာပေကို မြန်မာတွေခိုးယူသွားခြင်းဖြစ်ပါသည် ပုဂံခေတ်ကပေါ့ ထားဝယ်လူမျိုးများက ဗမာများစာပေခိုးယူသွားသည်ကို စိတ်နာပီး ထားဝယ်စာနွားစားသွားပီဟု သမုတ်ကြရင်နဲ့ ယနေ့ခေတ်မှာ ထားဝယ်စာပေ နွားစားသွားသည်ဟု ပြောစမှတ်တွင်နေလေသည် နွားဆိုသည်မှာ စကားဝှက်နဲ့ပြောခြင်းဖြစ်ပါသည် နွားဆိုသည် အဓိပ္ပါယ်မှာ ဗမာ(ပုဂံ)ကို ဆိုလိုခြင်းဖြစ်ပါသည်။

ဝိသေသလက္ခဏာ
-----------

Punk rock ၏ဂီတအရင်းအမြစ်တွင် ဂီတာများကို ကြီးမားစွာ လွှမ်းမိုးအသုံးပြုသော်လည်း synthesizer များကိုလည်း အသုံးပြုသည်။ သို့သော် အလွန်ရှားပါးသည်။ အထူးသဖြင့် အမေရိကတွင် punk ဂီတသမားများသည် punk ဂီတကိုဖန်တီးရန် synthesizer (သို့) ကီးဘုတ်များကို အအသုံးပြုကြသည်။ ဂီတာအစားအသုံးပြုကြသည်။ punk ဂီတထဲတွင် ကျိုးကြောင်းဆင်ခြင်၍ ဂီတာများအစား အသုံးပြုထားစဉ်တွင် synthesizer ကို အခြေခံခြင်းကို အသိအမှတ်ပြုလာကြသည်။ punk rock မျိုးခွဲများသည် နှစ်များစွာကြာလာသောအခါ စုဝေးထားသော အမျိုးအစားမျာကို အသိအမှတ်ပြုလာကြသည်။

သမိုင်းကြောင်း
--------------

၁၉၇၅တွင် Suicide, ၁၉၇၉ ဩဂုတ်လ ၉ရက်တွင် The Units၊ ၁၉၇၉ အောက်တိုဘာတွင် Pere Uba တီးဝိုင်းတို့သည် electronic ဂီတ synthesizer များကို အသုံးပြုလာကြသည်။ The Screamer တီးဝိုင်း (၁၉၇၇) သည်လည်း အစောပိုင်း synthpunk မှတ်တမ်းတင်ရာတွင် ပါဝင်ခဲ့သည်။ The Units တီးဝိုင်းသည် ၁၉၇၉ ခုနှစ်တွင် The San Francisco Examiner နေ့စဉ်သတင်းစာတွင် "ကီးဘုတ်များ တီးခတ်နေသော punk များ" ဆောင်းပါးတွင် ပါဝင်လာခဲ့သည်။ The Screamers သည် ၁၉၇၈တွင် Los Angeles Times နေ့စဉ်သတင်းစာ၏ techno-punk ဆောင်းပါးတွင်ပါဝင်ခဲ့
သည်။ သို့သော် အမျိုးအစားအမည်ကို မတည်ထောင်ရသေးပေ။ မည်သို့ပင်ဆိုစေ USA တွင် အနုပညာတီးဝိုင်းများ(သို့) အနုပညာမှတ်တမ်း label ပြောင်းရွှေ့စဉ် The Units တီးဝိုင်းသည် The Prodigy နှင့် Chemical Brothers တို့၏ အစောပိုင်းအလုပ်များကို ပြင်းထန်စွာ စမ်းသပ်လေ့လာခဲ့သည်။ နောက်ပိုင်းနှစ်များတွင် Minimal Man ၏ *She Was A Visitors* နှင့် Enstuction ၏ *Keep Out of My Body Bag* တို့ဖြန့်ချိခဲ့သည်။ Harrisburg, Pennysylvania မှ Billy Synthနှင့် the Janitors(၁၉၇၈-၁၉၈၂) တို့သည် ARP Odyssey analog synthesizer များကို punk ဂီတထဲသို့ တိုက်ရိုက်ထည့်သုံးခဲ့သည်။
ကာတွန်းဆွေမင်း(ဓနုဖြူ) ပန်းချီစောတင်မောင်(စစ်တွေ) ပန်းချီကိုကိုမြတ်(ဘားအံ)
'*ဆွေမင်း(ဓနုဖြူ)(ခရစ်နှစ် ၁၉၅၇-၂၀၀၅)*"

* ကလောင်အမည် -ဆွေမင်း(ဓနုဖြူ)
* အမည်ရင်း -ဦးခင်မောင်မြင့်
* မွေးသက္ကရာဇ် -၁၉၅၇ ခုနှစ်၊အောက်တိုဘာ၂၂ ရက်
* ဇာတိ ဓနုဖြူမြို့
* ဖခင် -ဦးတင်ရွှေ
* မိခင် -ဒေါ်သန်းခင်
* ဇနီး -ဒေါ်မို့မို့ဆန်း

ကာတွန်း ဆွေမင်း (ဓနုဖြူ) ကလောင်နာမည်ဖြင့် မြိုင်ရာဇာ တွတ်ပီ ကာတွန်းဇာတ်ကောင်ကို ဖန်တီးခဲ့သူ ကာတွန်းဆရာ ဦးခင်မောင်မြင့်ကိုဖခင် ဦးတင်ရွှေ မိခင်ဒေါ်သန်းခင်တို့က ၁၉၅၇ ခုနှစ်၊အောက်တိုဘာ၂၂ ရက်နေ့တွင် ဓနုဖြူမြို့၌ မွေးဖွားသည်။
မူလတန်းပညာကို ရွှေကူမူလတန်းကျောင်းနှင့်ရေတွင်းကုန်း မူလတန်းကျောင်းတို့တွင်လည်းကောင်း အလယ်တန်းပညာကို ရွှေကူအလယ်တန်း ကျောင်းတွင်လည်းကောင်း၊အထက်တန်းပညာကို ဓနုဖြူအထက် တန်းကျောင်းတွင်လည်းကောင်း သင်ယူသည်။
ငယ်စဉ်တည်းက စာရေးစာဖတ်ခြင်းနှင့် ကာတွန်းရုပ်များရေးခြစ်ခြင်းကို ဝါသနာပါသည်။
နဝမတန်းကျောင်းသားဘဝတွင် သောကြာစာစောင်နှင့် အခြားမဂ္ဂဇင်းများ၌ ကလောင်နာမည် မောင်မောင်ဆွေမင်း (ဓနုဖြူ)ဖြင့်ရေးသားသည်။
၁၉၇၇ခုနှစ်မှ ၁၉၈၀ ပြည့်နှစ်အထိ ရန်ကုန်ပန်းချီပန်းပုကျောင်းတွင် ပန်းချီပညာသင်ယူသည်။

မြိုင်ရာဇာတွတ်ပီ
----------------

ပန်းချီပန်းပု ကျောင်းဆင်းပြီးနောက် စာပေလောကသို့ ဝင်ရောက်သည်။ ၁၉၈၆ခုနှစ်မှစ၍ မြိုင်ရာဇာတွတ်ပီ ဇာတ်ကောင်ကို ရွှေသွေးဂျာနယ်တွင် စတင်ရေးဆွဲသည်။
၁၉၈၈ခုနှစ်မှစ၍ မြိုင်ရာဇာတွတ်ပီ ဇာတ်ကောင်ဖြင့် လုံးချင်းကာတွန်းစာအုပ်များ ရေးဆွဲထုတ်ဝေသည်။

တတိုင်းမွှေးဂျာနယ်
------------------

၁၉၉၇ခုနှစ်မှစ၍ တတိုင်းမွှေးဂျာနယ်ကို အယ်ဒီတာချုပ်အဖြစ် တာဝန်ယူထုတ်ဝေသည်။ မြိုင်ရာဇာတွတ်ပီဇာတ်ကောင်သည် နိုင်ငံတစ်ဝန်းမသိသူ မရှိသလောက် ပေါက်ရောက် အောင်မြင်သည်။

သောကြာစာစောင်
-------------

သောကြာစာစောင်တွင် လည်းအမှုဆောင်အယ်ဒီတာအဖြစ် တာဝန်ယူဆောင်ရွက်ပြီး ဘဝတစ်ခုအမှတ်တရ အမည်ရှိ ဆောင်းပါးစာစုများကိုလစဉ်ရေးသားသည်။ အခြားမဂ္ဂဇင်း ဂျာနယ်များတွင်လည်းဆောင်းပါးများရေးသားသည်။

ထုတ်ဝေခဲ့သော ဆောင်းပါး
----------------------

၂၀၀၃ခုနှစ်တွင် ဘဝတစ်ခုအမှတ်တရအမည်ရှိ ဆောင်းပါးစာစုများကို စုစည်းပြီးစာအုပ်ထုတ်ဝေသည်။

ကာတွန်းဗီစီဒီ
-------------

ထို့ပြင်မကွယ်လွန်မီ မြိုင်ရာဇာတွတ်ပီ ကာတွန်းဗီစီဒီကို ဖန်တီးထုတ်လုပ်ခဲ့သည်။

ကာတွန်းဆွေမင်း (ဓနုဖြူ)သည် ၂၀၀၅ခုနှစ် နိုဝင်ဘာ၁၁ ရက်နေ့ညတွင် ရန်ကုန်မြို့၌ ကွယ်လွန်သည်။ ကွယ်လွန်ချိန်တွင် ဇနီးဒေါ်မို့မို့ဆန်းနှင့် သမီးနှစ်ဦး သားတစ်ဦးကျန်ရစ်သည်။

ကိုးကား
-------

1. ↑  မြန်မာ့စွယ်စုံကျမ်းနှစ်ချုပ်(၂၀၀၆)
|  |
| --- |
| တစ်စိတ်တစ်ပိုင်း ဖော်ပြချက် |
| ဗုဒ္ဓဘာသာ |
|  |
| သမိုင်း
* ဗုဒ္ဓဝင်
* ဂေါတမဗုဒ္ဓ
* သင်္ဂါယနာများ
 |
| ဓမ္မ\ ဝိနယ
* သစ္စာလေးပါး
* ခန္ဓာငါးပါး

* အနိစ္စ
* ဒုက္ခ
* အနတ္တ

* ပဋိစ္စသမုပ္ပါဒ်
* မဇ္ဈိမပဋိပဒါ
* သုညတ

* ကံ
* သံသရာ
* ၃၁-ဘုံ
 |
| ဗုဒ္ဓဘာသာ ကျမ်းစာများ
* တိပိဋက
* ပိဋကတ် သုံးပုံ
	+ ဝိနည်းပိဋကတ်
	+ သုတ်ပိဋကတ်
	+ အဘိဓမ္မာပိဋကတ်
 |
| ကျင့်စဉ်များ
* ရတနာသုံးပါး
	+ ဗုဒ္ဓ
	+ ဓမ္မ
	+ သံဃာ
* သီတင်းသီလ
	+ ငါးပါးသီလ
	+ ရှစ်ပါးသီလ
	+ ကိုးပါးသီလ
* ပါရမီ
* သမထ
* ဝိပဿနာ
* သတိပဋ္ဌာန်
* ဓုတင်
* ကမ္မဋ္ဌာန်း
* ဒုက္ကရစရိယာ
 |
| နိဗ္ဗာန်
* ပုထုဇဉ်
* ကိုရင်
* ရဟန်း
* သောတာပန်
* သကဒါဂါမ်
* အနာဂါမ်
* ရဟန္တာ
* ဧတဒဂ်
* ဘုရား
 |
| Traditions
* ထေရဝါဒ
* မဟာယာန

* တန္တရ
* တိဘက်ဗုဒ္ဓဘာသာ
 |
| နိုင်ငံအလိုက် ဗုဒ္ဓဘာသာ
* ကမ္ဘောဒီးယား
* ကိုရီးယား
* ဂျပန်
* တရုတ်
* တိဗက်
* ထိုင်း
* ထိုင်ဝမ်
* ဗီယက်နမ်
* ဘူတန်
* မြန်မာ
* မွန်ဂိုးလီးယား
* ရုရှား
* လာအို
* သီရိလင်္ကာ
* အိန္ဒိယ
 |
| * ရှု
* ပြော
* ပြင်
 |

မဟာဂန္ဓာရုံဆရာတော်ကြီး ရေးသားတော်မူသော ဆွမ်း၊ ရေချမ်း၊ ပန်း၊ ဆီမီး ကပ်လှူရာတွင် ရွတ်ဆိုရမည့် စာသားနှင့် ဆုတောင်းများ ဖြစ်သည်။ ဘုရားရှိခိုးပါ။

ဆွမ်းတော်ကပ်ရန်
---------------

ဘုန်းတော်အနန္တ ကံတော်အနန္တ ဉာဏ်တော်အနန္တ၊ စကြဝဠာ ကမ္ဘာမြေမိုး ဖြန်းဖြန်းကျိုးမျှ တန်ခိုးတော်အနန္တတို့နှင့်၊ ပြည့်စုံတော်မူသော မြတ်စွာဘုရား၊
ရှင်တော်မြတ်ဘုရားအား ခဲဘွယ်ချိုချဉ် ဆွမ်းဘောဇဉ်ကို၊ ဖြူစင်သဒ္ဓါ စေတနာဖြင့်၊ ရွှင်ကာစိတ်လန်း လှူဒါန်းပါ၏။
### ဆုတောင်း

ရသာမွှေးကြူ ဆွမ်းဖွေးဖြူကို၊ ပေးလှူပါရ ဤပုညကြောင့်၊ ဘဝတိုင်းဝယ် ပညာကြွယ်လျှက်၊ မြနှယ်ရွှေနှင့် အနေတင့်၊ အဆင့်ဆင့်မြင့်ရလို။

ရေချမ်းကပ်လှူရန်
----------------

ဘုန်းတော်အနန္တ ကံတော်အနန္တ ဉာဏ်တော်အနန္တ၊ စကြဝဠာ ကမ္ဘာမြေမိုး ဖြန်းဖြန်းကျိုးမျှ တန်ခိုးတော်အနန္တတို့နှင့်၊ ပြည့်စုံတော်မူသော မြတ်စွာဘုရား၊
ရှင်တော်မြတ်ဘုရားအား စမ်းသီတဂူ ရေဖြူဖြူကို၊ ဖြူစင်သဒ္ဓါ စေတနာဖြင့်၊ ရွှင်ကာစိတ်လန်း လှူဒါန်းပါ၏။
### ဆုတောင်း

ကြည်လင်အေးမြ ရေလှူရ၍၊ ဘဝတိုင်းဝယ် ပညာကြွယ်လျှက်၊ ကိုယ်ဝယ်တွင်းပြင် ညစ်ကြေးစင်၊ ကြည်လင်အေးမြလို။

ပန်းကပ်ရန်
----------

ဘုန်းတော်အနန္တ ကံတော်အနန္တ ဉာဏ်တော်အနန္တ၊ စကြဝဠာ ကမ္ဘာမြေမိုး ဖြန်းဖြန်းကျိုးမျှ တန်ခိုးတော်အနန္တတို့နှင့်၊ ပြည့်စုံတော်မူသော မြတ်စွာဘုရား၊
ရှင်တော်မြတ်ဘုရားအား၊ ရနံ့မွေးကြူ ပန်းဆူဆူကို၊ ဖြူစင်သဒ္ဓါ စေတနာဖြင့်၊ ရွှင်ကာစိတ်လန်း လှူဒါန်းပါ၏။
### ဆုတောင်း

အနံ့လည်းသင်း အဆင်းလည်းလှ၊ ပန်းလှူရ၍ ဘဝတိုင်းဝယ်၊ ပညာကြွယ်လျှက် သွယ်သွယ်ဂုဏ်နှင့်၊ အစုံဆင့် ထုံသင်းကြိုင်ရလို။

ဆီမီးကပ်ရန်
-----------

ဘုန်းတော်အနန္တ ကံတော်အနန္တ ဉာဏ်တော်အနန္တ၊ စကြဝဠာ ကမ္ဘာမြေမိုး ဖြန်းဖြန်းကျိုးမျှ တန်ခိုးတော်အနန္တတို့နှင့်၊ ပြည့်စုံတော်မူသော မြတ်စွာဘုရား၊
ရှင်တော်မြတ်ဘုရားအား၊ ရောင်ဝါထိန်ညီး မြတ်ဆီမီးကို၊ ပိုပြီးသဒ္ဓါ စေတနာဖြင့်၊ ရွှင်ကာစိတ်လန်း လှူဒါန်းပါ၏။
### ဆုတောင်း

ထွန်းလင်းတောက်ပ မီးလှူရ၍၊ ဘဝတိုင်းဝယ် ပညာကြွယ်လျှက်၊ လနှယ်နေနှင့် အသေရေတင့်၊ ဆင့်ဆင့်ထွန်းတောက်လို။

ဆက်စပ်ဖတ်ရှုရန်
---------------

* ဘုရားပင့်
* ဩကာသ ဘုရားရှိခိုး
**မောင်ရဲနိုင်** (၁၀ ဖေဖော်ဝါရီ ၁၉၄၀ – ၁၅ ဇူလိုင် ၂၀၀၈) သည် မြန်မာအမျိုးသား စာရေးဆရာတစ်ဦး ဖြစ်သည်။ အမည်ရင်းမှာ ဦးရဲမြင့် ဖြစ်သည်။

အစောပိုင်းဘဝနှင့် ပညာရေး
------------------------

အဘ ဦးဘိုဝင်း၊ အမိ ဒေါ်မြနွယ်တို့မှ ၁ဝ၊ ဖေဖော်ဝါရီ ၁၉၄ဝ ခုနှစ်တွင် ဧရာဝတီတိုင်း၊ ဖျာပုံမြို့နယ်၌ သားအကြီးဆုံး အဖြစ် မွေးဖွားခဲ့သည်။ ဖျာပုံမြို့ အထက (၁) တွင် သတ္တမတန်းအထိ ပညာသင်ယူခဲ့သည်။ ၁၉၅၃ ခုနှစ်တွင် ရန်ကုန်မြို့ ဗဟိုအစိုးရ အထက်တန်းကျောင်း၊ လသာမြို့နယ်တွင် Pre Medical School တက်ရောက်ခဲ့သည်။ ၁၉၅၆ ခုနှစ်တွင် ဖျာပုံမြို့ အထက (၁) မှ တက္ကသိုလ်ဝင်တန်း အောင်မြင်ပြီး ဧရာဝတီတိုင်း တစ်တိုင်းလုံးတွင် ပထမဆု ဆွတ်ခူးခဲ့သည်။

၁၉၆ဝ - ၆၁ ခုနှစ် ဆေးသိပ္ပံ ကျောင်းသားများ သမဂ္ဂ အမှုဆောင်အဖြစ် ဆောင်ရွက်ခဲ့သလို ၁၉၆၂ ခုနှစ် မျိုးဆက် ရန်ကုန် တက္ကသိုလ် တက္ကသိုလ် ကျောင်းသားများ သမဂ္ဂ ခေါင်းဆောင်အဖြစ်လည်း ဆောင်ရွက်ခဲ့သည်။ ၁၉၆၂ ခုနှစ်၊ ဇူလိုင်တွင် ခေတ္တ အထိန်းသိမ်းခံရခဲ့ရပြီး ၁၉၆၃ ခုနှစ်တွင်လည်း ပြည်တွင်း ငြိမ်းချမ်းရေး ဆွေးနွေးပွဲ အပြီး ခေတ္တ ထိန်းသိမ်းခံခဲ့ရသည်။

၁၉၆၄ ခုနှစ်တွင် ရန်ကုန်တက္ကသိုလ်မှ ဝိဇ္ဇာဘွဲ့ကို အောင်မြင်ပြီး ဒေါ်ဖြူဖြူနှင့် အိမ်ထောင်ကျခဲ့သည်။

အမှုထမ်းဘဝ
----------

၁၉၆၅ ခုနှစ်တွင် စာတိုက်နှင့် ကြေးနန်းဌာန၊ စာတိုက်ဝန်ထောက် အဖြစ် စတင် အမှုထမ်းခဲ့သည်။ ၁၉၇၆ ခုနှစ်တွင် အင်္ဂလန်နိုင်ငံတွင် စာပို့တိုက် ပညာ လေ့လောရေး သွားရောက် သင်ကြားခဲ့သည်။ ၁၉၈၈ ခုနှစ်အတွင်း မကွေးတိုင်း ဆက်သွယ်ရေး မန်နေဂျာ အဖြစ် တာဝန် ထမ်းဆောင်စဉ် ၈၈၈၈ လူထုတိုက်ပွဲအပြီး နှစ်ကြိမ် အထိန်းသိမ်းခံရပြီး၊ အငြိမ်းစား ယူခဲ့ရသည်။

၁၉၉၃ မှ ၁၉၉၈ အထိ Swiss Underwriting Services Ltd ၏ Resident Director အဖြစ် တာဝန်ယူခဲ့သည်။

ရရှိခဲ့သော ဘွဲ့များ
-------------------

အမေရိကန် ပြည်ထောင်စု Mellen တက္ကသိုလ်မှ Master of Literature ဘွဲ့နှင့် အိုင်ယာလန်နိုင်ငံ Dublin Metropolitan တက္ကသိုလ်မှ ဂုဏ်ထူးဆောင် Fellow ဘွဲ့များ လက်ခံရရှိခဲ့သည်။

စာပေရေးသားခြင်း
---------------

မောင်ရဲနိုင် ကလောင်အမည်ဖြင့်

1. *ယနေ့ ဂျပန်ပြည်* (၁၉၉ဝ)
2. *ယနေ့ တောင်ကိုရီးယား* (၁၉၉၂)
3. *မောင်ပေါက်ကျိုင်းသို့ စကားလက်ဆောင်* (၁၉၉၃)
4. *စီးပွားရေး လုပ်ငန်း စီမံ ခန့်ခွဲမှု ကျင့်စဉ်* (၁၉၉၃)
5. *အပြည်ပြည်ဆိုင်ရာ ကုန်သွယ်မှု စည်းမျဉ်းစည်းကမ်းများ* (၁၉၉၄)
6. *အာရှ၏ ထိပ်တန်း ဘီလျှံနာ သူဌေးကြီး ၁ဝဝ* (၂ဝဝ၂)

စသည့်စာအုပ်များ ရေးသားခဲ့ပြီး၊ မြဝတီ၊ ရှုမဝ၊ ဗြူတီ၊ စံပယ်ဖြူ၊ Life Style အပါအဝင် မဂ္ဂဇင်း၊ စာစောင်များမှ ဆောင်ပါး၊ ဝတ္ထုတိုများ ရေးသားခဲ့သည်။

ကွယ်လွန်ခြင်း
-------------

၂ဝဝ၈ ခုနှစ်၊ မေလအတွင်း နာဂစ်မုန်တိုင်း တိုက်ခတ်မှု အပြီး ဖျာပုံမြို့နယ်၊ ဧရာနှင့် တမံ ကျေးရွာများ ကယ်ဆယ်ရေးမှ အပြန် ကျန်းမာရေး အပြင်းအထန် ဆိုးရွားခဲ့ပြီး၊ ဇူလိုင်လ ၁၅ ရက်နေ့တွင် ရန်ကုန်မြို့ ရွှေဗဟိုရ် ဆေးရုံ၌ ကွယ်လွန်ခဲ့သည်။ ကွယ်လွန်ချိန်တွင် သားသမီး လေးဦးနှင့် မြေး ခုနှစ်ယောက် ကျန်ရစ်ခဲ့သည်။

ကိုးကား
-------
**အမျိုးသားပြတိုက်** (ပေါ်တူဂီ: *Museu Nacional*) သည် ဘရာဇီးနိုင်ငံရှိ သက်တမ်းအရင့်ဆုံး သိပ္ပံဆိုင်ရာ အဖွဲ့အစည်းဖြစ်ပြီး အမေရိကတိုက်တွင် မနုဿဗေဒ နှင့် သဘာဝသမိုင်းဆိုင်ရာ ပြတိုက်များတွင် အကြီးဆုံး ဖြစ်သည်။ ပြတိုက်သည် ရီယို ဒီ ဂျီးနေးရိုးမြို့တွင် တည်ရှိသော Quinta da Boa Vista တွင် တည်ရှိသော Paço de São Cristóvão (စိန့်ခရစ္စတိုဖာ၏ နန်းတော်) တွင် ဖြစ်သည်။ ၁၈၉၂ ခုနှစ်တွင် ပြတိုက်အဖြစ်အသုံးမပြုမီက ထိုနန်းတော်ကို ၁၈၀၈ မှ ၁၈၂၁ ခုနှစ်အကြားတွင် ပေါ်တူဂီတော်ဝင်မိသားစု၏ အိမ်တော်အဖြစ်လည်းကောင်း၊ ၁၈၂၂ မှ ၁၈၈၉ ခုနှစ်အကြားတွင် ဘရာဇီးအင်ပါယာမိသားစု၏ အိမ်တော်အဖြစ်လည်းကောင်း အသုံးပြုခဲ့ပြီး ၁၈၈၉ မှ ၁၈၉၁ ခုနှစ်အထိ သမ္မတစနစ် တိုင်းပြုပြည်ပြုလွှတ်တော်အဖြစ်လည်းကောင်း အသုံးပြုခဲ့သည်။ အဆောက်အအုံကို ၁၉၃၈ ခုနှစ်တွင် ဘရာဇီးအမျိုးသားအမွေအနှစ်အဖြစ် သတ်မှတ်ခဲ့သည်။

၂၀၁၈ ခုနှစ် စက်တင်ဘာလ မတိုင်မီအထိ အမျိုးသားပြတိုက်တွင် ပစ္စည်းပေါင်း သန်း ၂၀ ကျော်ကို စုဆောင်းထားရှိခဲ့ပြီး ဘရာဇီးနိုင်ငံနှင့် ပတ်သက်သော သဘာဝသမိုင်းနှင့် မနုဿဗေဒဆိုင်ရာ အရေးပါသော ပစ္စည်းများ၊ မှတ်တမ်းများအပြင် ကမ္ဘာအနှံ့မှ ပစ္စည်းများ ဖြစ်ကြသည်။ ရာစုနှစ် နှစ်နှစ်အတွင်း တူးဖော်မှုများ၊ ရှာဖွေတွေ့ရှိမှုများ၊ လှူဒါန်းမှုများ၊ လဲလှယ်မှုများတို့ဖြင့် ရရှိလာသော ပစ္စည်းများကို အဓိကမဏ္ဍိုင်ကြီး ခုနစ်ခုအဖြစ် ဘူမိဗေဒ၊ နိခါတကဗေဒ၊ ရုက္ခဗေဒ၊ သတ္တဗေဒ၊ ဇီဝမနုဿဗေဒ၊ ရှေးဟောင်းသုတေသနပညာနှင့် လူမျိုးဗေဒ ဟူ၍ ခွဲခြားထားသည်။ ပြတိုက်သည် ဘရာဇီးနိုင်ငံရှိ သိပ္ပံစာကြည့်တိုက်ကြီးများတွင် ပါဝင်ပြီး စာအုပ်ပေါင်း ၄၇၀,၀၀၀ နှင့် ရှားပါး ဖန်တီးမှုလက်ရာပေါင်း ၂,၄၀၀ ကို စုဆောင်းထားရှိခဲ့သည်။

ပြတိုက်အဖြစ် အသုံးပြုထားသော နန်းတော်သည် ၂၀၁၈ ခုနှစ် စက်တင်ဘာလ ၂ ရက်နေ့ညအချိန်တွင် လောင်ကျွမ်းခဲ့သော မီးလောင်မှုကြောင့် ပျက်စီးခဲ့ရသည်။

ကိုးကား
-------

1. ↑  Museus em Números, Vol. 1။ *Instituto Brasileiro de Museus – IBRAM*။ 29 October 2015 တွင် မူရင်းအား မော်ကွန်းတင်ပြီး။
2. ↑  200 Anos do Museu Nacional။ Associação Amigos do Museu Nacional။ 8 July 2017 တွင် မူရင်းအား မော်ကွန်းတင်ပြီး။
3. ↑  "Museu Nacional – UFRJ" (in pt). Museus do Rio. Retrieved on 15 February 2017.  Archived 15 February 2017 at the Wayback Machine. မော်ကွန်းတင်ပြီးမိတ္တူ။ 15 February 2017 တွင် မူရင်းအား မော်ကွန်းတင်ပြီး။  7 September 2018 တွင် ပြန်စစ်ပြီး။

ပြင်ပလင့်ခ်များ
---------------

* အမျိုးသားပြတိုက် ဝက်ဘ်ဆိုက် Archived 26 September 2011 at the Wayback Machine.
* The National Museum and its European employees Jens Andermann
* The National Museum at Rio de Janeiro Jens Andermann
* YouTube ပေါ်ရှိ Guided visit to museum (in Portuguese)
**သိမ်စ်မြစ်**(အင်္ဂလိပ်: River Thames ဤအသံ အကြောင်းtɛmz (ကူညီ·ချက်လက်))သည် အင်္ဂလန်တောင်ပိုင်း၌ စီးဆင်းသော မြစ်ဖြစ်ပြီး လန်ဒန်ကို ပင်လယ်နှင့် ဆက်သွယ်ပေးထားသည်။

၎င်းသည် အင်္ဂလန်နိုင်ငံတွင် အကြီးဆုံးမြစ်ဖြစ်သည်။ ကူးသန်းသွားလာ‌ရေး အတွက်လည်း အ‌ရေးအပါဆုံးဖြစ်သည်။ ထိုမြစ်သည် ဂ‌လော့စတာ ရှိုင်းယာနယ်၊ ‌ကော့စဝါ‌တောင်တန်း၌ မြစ်ဖျားခံ၍ အင်္ဂလန်နိုင်ငံတောင်ပိုင်း‌ဒေသတွင် အ‌နောက်မှ အ‌ရှေ့သို့ ဖြတ်သန်းလျက် ‌မြောက်ပင်လယ်ထဲသို့ စီးဆင်းသည်။ 
မိုင်‌ပေါင်း ၂၀၉ မိုင်မျှ ရှည်လျားသည်။ ‌မြောက်ပင်လယ်ထဲသို့ စီးဆင်းရာမြစ်ဝတွင် လန်ဒန်မြို့တည်ရှိသည်။ မြစ်၏အကျယ်မှာ လန်ဒန်မြို့ တန်းတားကြီးအနီး၌ ကိုက်‌ပေါင်း ၂၅၀ မျှကျယ်၍၊ မြစ်ဝ၌မူ ငါးမိုင်ခွဲမျှ ကျယ်သည်။ သိမ်းမြစ်ကို ပင်လယ်မှ မိုင် ၅၀ ကွာ‌ဝေး‌သော လန်ဒန်မြို့တံတားကြီးအထိ နက်စွာတူး‌ဖော် 
ထား‌လေရာ ပင်လယ်ကူးသ‌င်္ဘောတို့သည် လန်ဒန်မြို့သို့ အ‌ရောက် ဝင်နိုင်သည်။

သ‌င်္ဘောဆိုက်ကပ်‌သော ‌ဒေသဖြစ်သည့် အ‌လျောက် တင်းမြစ်၏ ဝဲယာကမ်းနှစ်ဘက်တွင် သ‌င်္ဘောကျင်း များစွာတို့ ရှိကြသည်။ လန်ဒန်မြို့မှလွန်‌သော် မြစ်ဖျား 
တစ်‌လျှောက်အထိ တည်ရှိ‌သော သိမ်းမြစ်ကမ်း‌ခြေတစ်‌လျှောက် မှာမူ အလွန်လှပတင့်တယ်‌သော ရှုခင်းများရှိသည်။ ထို့‌ကြောင့် သိမ်းမြစ်ထဲတွင် ‌လှေပြိုင်ပွဲများ နှစ်စဉ်မပြတ် ကျင်းပ‌လေ့ရှိကြ သည်။ ‌လှေပြိုင်ပွဲများကို ဟင်‌လေ၊ ကင်းစတန်၊ မိုးလဇီ၊ စတိန်းစ‌သော မြို့က‌လေးများတွင် ကျင်းပကြသည်။ နာမည် ‌ကျော် ကိန်းဘရစ်ချ် တက္ကသိုလ် နှင့် ‌အောက်စဖို့ တက္ကသိုလ် ‌လှေ ပြိုင်ပွဲများကို ပတ္တနီမှ ‌မော်တလိတ်အထိရှည်‌သော မြစ်ရိုးတွင် ကျင်းပသည်။ ‌အောက်စဖို့ဒ်မြို့၌ သိမ်းမြစ်ကို အိုင်းဆစ်ဟု‌ခေါ် 
သည်။ မြန်မာ့စွယ်စုံကျမ်းတွင် သိမ်းမြစ်ကို တင်းမြစ်ဟု ဖော်ပြထားသည်။

ကိုးကား
-------

မြန်မာ့စွယ်စုံကျမ်း အတွဲ(၅)
**ရတနာဘုံမြင့်ကျောင်း** သည် မွန်ပြည်နယ်၊ မော်လမြိုင်မြို့တွင် တည်ရှိသည့် သမိုင်းဝင် ဗုဒ္ဓဘာသာ ဘုန်းကြီးကျောင်းတစ်ခု ဖြစ်သည်။ သီပေါမင်းပိုင် အထက်မြန်မာပြည်မှ ဗြိတိသျှပိုင် အောက်ပြည်ကို စုန်ဆင်းကာ ကိုလိုနီခေတ် မော်လမြိုင်မြို့တွင် နေထိုင်ခဲ့သော မင်းတုန်းမင်း၏ စတုတ္ထမြောက်မိဖုရားတစ်ပါးဖြစ်သည့် စိန်တုံးမိဖုရား၏ လမ်းညွှန်မှုဖြင့် မန္တလေးမှ ဗိသုကာပညာရှင်တို့တို့ကို ခေါ်ယူကာ တည်ဆောက်ခဲ့သည်။ တည်ဆောက်မှု ကုန်ကျစရိတ်အားလုံးကို သူဌေးမ ဒေါ်ရွှေပွင့်က လှူဒါန်းခဲ့သည်။ ကျောင်းတော်သည် တော်ဝင်လက်မှုပညာလက်ရာများကြောင့် ထင်ရှားသည်။ ကျောင်းတော်ကို ခရစ်နှစ် ၁၈၈၆ ခုနှစ်တွင် တည်ဆောက်ခဲ့ပြီး ရာမဆရာတော်ကို လှူဒါန်းခဲ့သည်။

ဤရတနာဘုံမြင့်ကျောင်းဝင်းရှိ ခဏ္ဏသိမ်သည် သာမညဆရာတော် လောင်းလျာ ခရစ်နှစ် ၁၉၃၀ ခုနှစ်၊ မြန်မာသက္ကရာဇ် ၁၂၉၂ ခုနှစ်၊ ကဆုန်လပြည့်ကျော် ၁၅ရက်၊ သောကြာနေ့ နံနက်၇နာရီတွင် မော်လမြိုင်မြို့ ကြံခင်းကျောင်း ဆရာတော် ဘဒ္ဒန္တ အာစရကို ဥပဇ္ဇျယ်ပြုလျက် ခမည်းတော်ဦးတောက်အို၊ မယ်တော် ဒေါ်အုံးတို့၏ ပစ္စယာနုဂ္ဂဟကို ခံယူကာ မြင့်မြတ်သော ရဟန်းအဖြစ်သို့ ရောက်ရှိခဲ့သော နေရာလည်းဖြစ်သည်။

ကိုးကား
-------

1. ↑  ထိန်းသိမ်းစောင့်ရှောက်ရန် လိုအပ်နေသည့် မော်လမြိုင်က စိန်တုံးမိဖုရားကျောင်း (ဓာတ်ပုံ)။  2019-02-05 တွင် ပြန်စစ်ပြီး။
2. ↑  နှစ် ၁၂၀ ကျော်ပြီ ဖြစ်တဲ့ စိန်တုံးမိဖုရားကျောင်း (in en-US) (2014-07-14)။  2019-02-05 တွင် ပြန်စစ်ပြီး။
3. ↑  Queen Sein Don’s monastery patiently awaits rejuvenation (in en)။ 19 February 2021 တွင် မူရင်းအား မော်ကွန်းတင်ပြီး။  2019-02-05 တွင် ပြန်စစ်ပြီး။
4. ↑  မော်ကွန်းတင်ပြီးမိတ္တူ။ 14 November 2020 တွင် မူရင်းအား မော်ကွန်းတင်ပြီး။  14 November 2020 တွင် ပြန်စစ်ပြီး။
**အလ်ဟာဂျ် ဦးခင်မောင်လတ်** (ခ) Abdul Latif Khan (၁၉၁၃-၁၉၇၇) သည် ရန်ကုန်တက္ကသိုလ်မှ ဥပဒေပညာ ဘီအေဘီအယ်လ် (B.A. B.L.) ဘွဲ့ရရှိခဲ့သည်။ ဆရာကြီး ဦးရာဇာတ် လုပ်ကြံမခံရမီ အချိန်ထိ ဆရာကြီး၏ အတွင်းရေးမှူးအဖြစ် တာဝန်ထမ်းဆောင်ခဲ့သည်။ ရန်ကုန်တက္ကသိုလ် ကျောင်းသားသမဂ္ဂတွင် တက်တက်ကြွကြွ လှုပ်ရှားခဲ့ပြီး သမိုင်းဝင် ၁၉၃၆ ကျောင်းသားသပိတ်တွင် ပါဝင်ခဲ့သည်။ 

၁၉၄၇ ခုနှစ်၊ ဧပြီလ ၉ တွင်ကျင်းပသော တိုင်းပြုပြည်ပြုလွှတ်တော် ရွေးကောက်ပွဲတွင် (မြောင်းမြခရိုင် ကျေးလက်တောင်ပိုင်း) မှ ဝင်ရောက်ယှဉ်ပြိုင်ရာ အနိုင်ရရှိခဲ့ပြီး လွှတ်တော်အမတ်အဖြစ် အရွေးခံခဲ့ရသည်။ ဝန်ကြီးချုပ်ဦးနု၏ ဖဆပလ အစိုးရလက်ထက်တွင် ကက်ဘိနက် အဖွဲ့ဝင် ဝန်ကြီးတစ်ဦးအဖြစ် ခန့်အပ်ခြင်း ခံခဲ့ရပြီး တရားရေးဝန်ကြီး၊ ကျန်းမာရေးနှင့် လူမှုဝန်ထမ်း ဝန်ကြီးဌာန ဝန်ကြီး အဖြစ် တိုင်းပြည် တာဝန်များကို ထမ်းဆောင်ခဲ့သည်။ ၁၉၅၈တွင် သန့်ရှင်းဖဆပလနှင့် တည်မြဲဖဆပလ ဟူ၍ နှစ်ခြမ်းကွဲသွားသောအခါ ဦးခင်မောင်လတ်သည် တည်မြဲဖဆပလ အဖွဲ့တွင် ပါဝင်ခဲ့သည်။ (ထိုအချိန်တွင် ဦးရာရှစ်သည် ဦးနုနှင့်အတူ သန့်ရှင်းဖဆပလတွင် ရပ်တည်ခဲ့သည်။) 

ဦးခင်မောင်လတ်သည် နိုင်ငံတစ်ဝန်းရှိ မွတ်စလင်မ်လူထုကို မြန်မာ့လွတ်လပ်ရေး လှုပ်ရှားမှုအတွက် ဖဆပလ အဖွဲ့ကြီးတွင် တပ်ပေါင်းစုအဖြစ် ပါဝင်ရန် (ဆရာကြီး ဦးရာဇာတ်နှင့်အတူ) အောင်မြင်စွာ စည်းရုံးနိုင်ခဲ့သူဖြစ်သည်။ ဤသို့ဖြင့် ဗ-မ-က (ဗမာမွတ်စလင်မ် ကွန်ဂရက်) အဖွဲ့ကြီးသည် (၁၉၄၆)ခုနှစ် ဇန်နဝါရီလတွင် ရွှေတိဂုံ အလယ်ပစ္စယံတွင် ကျင်းပသည့် (ဖ-ဆ-ပ-လ) ညီလာခံ၌စတင်ကာ လူမျိုးရေး အဖွဲ့အစည်းတစ်ရပ် အဖြစ် (ဖ-ဆ-ပ-လ) အဖွဲ့ကြီးတွင် ထပ်ပေါင်းစုပါဝင်၍ မြန်မာ့လွတ်လပ်ရေး ကြိုးပမ်းမှုတွင် ပါဝင်ဆောင်ရွက်ခဲ့သည်။ 

ဦးခင်မောင်လတ် သည် ၁၉၄၁ တွင် ဖွဲ့စည်းခဲ့သော ဗ-မ-က အဖွဲ့ကြီး၏ အထွေထွေ အတွင်းရေးမှူး အဖြစ် လည်းကောင်း (၁၉၅၄)ခုနစ်ဒီဇင်ဘာလ (၅) ရက်နေ့တွင် စတင်ဖွဲ့စည်းခဲ့သော အမူဆောင် အဖွဲ့ ၁၁၊ပြည်ထောင်စုမြန်မာနိုင်ငံတော် အစ္စလာမ် သာသနာရေးရာ ကောင်စီဌာနချုပ်၏ ဥက္ကဋ္ဌ အဖြစ်လည်ကောင်း ထမ်းဆောင်ခဲ့သူ ဖြစ်သည်။ 

၁၉၇၇ တွင် ကွယ်လွန်သည်။

တာမွေမွတ်စလင်မ် သုသာန်ရှိ ဦးခင်မောင်လတ် အုတ်ဂူ

ထမ်းဆောင်ခဲ့သော တိုင်းပြည်တာဝန်များ
-----------------------------------

1. ဗိုလ်ချုပ်အောင်ဆန်း၏ တိုင်းပြုပြည်ပြုလွှတ်တော်တွင် မြောင်းမြခရိုင် (ကျေးလက်တောင်ပိုင်း) ကိုယ်စားပြု လွှတ်တော်အမတ်
2. ဝန်ကြီးချုပ်ဦးနု၏ ဖဆပလ အစိုးရလက်ထက် အစိုးရအဖွဲ့တွင် တရားရေးဝန်ကြီး၊ ကျန်းမာရေးနှင့် လူမှုဝန်ထမ်း ဝန်ကြီးဌာန ဝန်ကြီး

အစ္စလာမ်ဘာသာရေးအဖွဲ့များတွင်ဆောင်ရွက်မှု
----------------------------------------

1. ၁၉၄၁ တွင် ဖွဲ့စည်းခဲ့သော ဗ-မ-က (ဗမာမွတ်စလင်မ် ကွန်ဂရက်) အဖွဲ့ကြီး၏ အထွေထွေ အတွင်းရေးမှူး
2. (၁၉၅၄)ခုနစ်ဒီဇင်ဘာလ (၅) ရက်နေ့တွင် စတင် ဖွဲ့စည်းခဲ့သော အမူဆောင်အဖွဲ့ ၁၁၊ ပြည်ထောင်စုမြန်မာနိုင်ငံတော် အစ္စလာမ်သာသနာရေးရာကောင်စီဌာနချုပ်၏ ဥက္ကဋ္ဌ

ကိုးကား
-------

1. List of Burmese Muslims (Wikipedia entry)
**ဖန်ခါးပင်**သည် အရိပ်ကောင်းသော အပင်ကြီးမျိုးဖြစ်ပြီး Combretaceae မျိုးရင်းတွင် ပါဝင်သည်။ အရသာဖန်ခါးသော အသီးလုံးငယ်များ သီးသည့် ပင်စောက် တစ်မျိုးလည်းဖြစ်သည်။ Haritaki သို့မဟုတ် Harar, Harida, Black Myrobalan, Chebulic Myrobalan စသဖြင့် အမျိုးမျိုး ခေါ်ဝေါ်ကြသည်။

ပုံသဏ္ဌာန်
----------

အပူပိုင်းအရိပ်ရ အပင်ကြီးမျိုးဖြစ်သည်။ ပင်စည်ဖြောင့်မတ်သည်။ အခေါက်ထူသည်။ ရွက်လွှဲ ထွက်သည်။ ရွက်ကြောများ ထင်ရှားပြီး ဘဲဥပုံဖြစ်သည်။ ရွက်ထိပ်ချွန်သည်။ ပွင့်ညှာမဲပန်းခိုင်ဖြစ်ပြီး ဖြူဝါရောင် ရှိသည်။ အသီးမှာ ဘဲဥပုံဆန်၍ ညိုဝါရောင် ရှိပြီးမာကျောသည်။ ခြောက်သွေ့သော အခါတွင် မြောင်းများဖြစ်လာသည်။ အသားထူ၍ အစေ့တစ်စေ့သာ ရှိသည်။ အစေ့မှာ အဝါဖျော့ရောင် ဖြစ်သည်။

### အပင်

ရွက်ကြွေ ပင်ကြီးမျိုး ဖြစ်၍ ပေ ၇၀-၈၀ ထိ မြင့်၏။ ပင်စည် ရှည်၍ ဖြောင့်မတ်၏။ အခေါက် ထူ၏။ အပွေး အနက် ရောင် ရှိ၏။ အက်ကြောင်း များ သေးငယ် သည်။

### အရွက်

ရွက်ဆိုင် နီးပါး ထွက်သည်။ ရှည်မျောမျော ဘဲဥပုံ ရှိ၍ ရွက်ထိပ် ချွန်ပြီး ရွက်ရင်း ဝိုင်း၏။ ရွက်ပြား ၃ လက်မ ၄ လက်မ ခန့် ကျယ်ပြန့် သည်။ ရွက်ညွန့် ကတ္တီပါညို အရောင်ရှိ သည်။ ရွက်ကြောများ ထင်ရှား သည်။

### အပွင့်

ပွင့်ညှာ မဲ့ ပန်းခိုင် ပေါ်တွင် အဖြူ သို့မဟုတ် အဝါရောင် ပန်းပွင့်လေးများ ပွင့်၏။ ပွင့်ဖတ် မရှိ ပွင့်ချပ် နှင့် ပွင့်သော ပန်းပွင့် ဖြစ်သည်။ ကဆုန်လ မှ ဝါဆို ဝါခေါင် လအတွင်း ဖူးပွင့် သည်။

### အသီး

တစ်စေ့ သီး ဖြစ်သည်။ အသား ထူ၍ အရသာ ဖန်သည်။ ပြာသို တပို့တွဲ လတွင် အသီး ရင့်မှည့် သည်။

တွေ့နိုင်သောနေရာများ
--------------------

များသောအားဖြင့် မြန်မာ နိုင်ငံ အလယ်ပိုင်းနှင့် တောင်ပေါ် ဒေသ များတွင် ပေါက်ရောက်သည်။ သဘာဝ အလျောက် ပေါက်ရောက် သည်။ မြန်မာနိုင်ငံအနှံ့အပြားတွင် စိုက်ပျိုးနိုင်သည်။

အသုံးဝင်ပုံ
-----------

ဖန်ခါးသီးကို အသီး၊ အခေါက်၊ အစေ့အားလုံးကို အသုံးပြုနိုင်သည်။

### အာနိသင်

မြန်မာ ဆေးကျမ်းများ အလိုအရ ဖန်ခါးသီး သည် ဖန်၏။ ချဉ်၏။ ခါး၏။ စပ်၏။ ပူ၏။ ဝမ်းမီးကို တောက်စေ၏။ သွေးသား ကို စင်ကြယ်စေ၏။ မျက်စိ ကို ကောင်းစေ၏။ အထူးသဖြင့် အူနှင့် စပ်သော ရောဂါများ ၊ အရေပြား ရောဂါ၊ ကိုယ်ရေဝါ မြင်းသရိုက်၊ ညောင်းကျ၊ ကြို့ထိုး၊ ဝမ်းဗိုက်အောင့်၊ အစာ မကြေ ရောဂါ တို့၌ သုံးရ၏။

### အသီး

* ဖန်ခါးသီး ပြုတ်ရည်ကို နို့နှင့် ရောတိုက်ပါက အရက်မူးခြင်း ပျောက်၏။
* ဖန်ခါးသီး အခြောက်မှုန့် နှင့် အုန်းဆီကို ရော၍ မီးလောင်ဖုများကို လိမ်းပေးသော် အနာ သက်သာ စေသည်။
* ဖန်ခါးသီး ကို ထု၍ တစ်ည ရေစိမ်ပြီး ထို ရေကြည်ဖြင့် မျက်စိကို ဆေးပေးပါက မျက်စိ နာကျင်ကိုက်ခဲခြင်း ပျောက်၏။
* ဖန်ခါးသီး ကို အမှုန့် ကြိတ်ပြီး နို့နှင့် သောက်ပါက အနာ ရောဂါ ကင်း၍ အသက် ရှည်စေသည်။ အမြဲ တမ်း မမှီဝဲသော်မှ ၇ ရက် တစ်ကြိမ် မှီဝဲ နိုင်သည်။
* အသီး ကို ဝမ်းနုတ်ဆေး ဖော်စပ် ရာတွင် ထည့်သွင်း အသုံးပြု၏။

### အစေ့

* ဝက်ခြံ အမြစ် မထွက်သော် ဖန်ခါးသီးစေ့ကို ဆန်ဆေးရည်နှင့် သွေးလိမ်း ရ၏။

### အရွက်

* ဖန်ခါး ရွက်ရှိ အသီး ကဲ့သို့ ဖုဖောင်း နေသော ကတြ သင်္ချေကို ဝမ်းနုတ်ဆေး ၊ သွေးဆေး၊ လေဆေး၊ မျက်စိ နာ ပျောက်ဆေး စသည်တို့ ဖော်စပ် အသုံး ပြု သည်။
* မီးယပ်ဆေး၊ ဒူလာဆေး၊ လိပ်ခေါင်းဆေး များ ဖော်စပ် ရာတွင်လည်း ထည့်သွင်း အသုံး ပြုသည်။

### အခေါက်

* အခေါက် ကို ပြုတ်သောက်သော် ဝမ်းလျှော ဝမ်းကိုက် ရောဂါ များကို ပျောက်ကင်း စေသည်။
* ရုတ်တရက် ရရှိသော ထိခိုက် ဒဏ်ရာ များ ပေါ်တွင် အခေါက်ကို ကြိတ်၍ အုံပေး သော် သွေးထွက် လွန်ခြင်း ကို ရပ်တန့် စေသည်။

ကိုးကား
-------

1. ↑  The Plant List: A Working List of All Plant Species။  7 August 2015 တွင် ပြန်စစ်ပြီး။
2. 1 2
3. ↑
"သုဒ္ဓကိန်း"ကို ဤနေရာသို့ ညွှန်းသည်။ ပိုမိုကျယ်ပြန့်သော ကိန်းများအကြောင်းအတွက် ကိန်းကို ကြည့်ပါ။
တစ်ထက်ကြီးသော အပေါင်းကိန်းပြည့်တစ်ခုသည် ၎င်းကိန်းပြည့်ကိုယ်တိုင်နှင့် ကိန်းပြည့် ၁ မှအပါး အခြားဆခွဲကိန်းမရှိပါက ၎င်းကိန်းပြည့်ကို သုဒ္ဓကိန်းပြည့်ဟု အများအားဖြင့် ခေါ်ကြသည်။ တစ်နည်းဆိုရသော် သုဒ္ဓကိန်းတစ်ခုကို ၎င်းကိန်းကိုယ်တိုင်နှင့် ကိန်းပြည့် ၁ မှအပါး အခြားမည်သည့် အပေါင်းကိန်းပြည့်နှင့်မှ စား၍မပြတ်ပါ။ သာဓကအားဖြင့် ဆိုရသော် ၂၊ ၃၊ ၅၊ ၇၊ ... အစရှိသည်တို့မှာ အပေါင်းသုဒ္ဓကိန်းပြည့်များ ဖြစ်ကြသည်။

သုဒ္ဓကိန်းများ၏ လူသိများသော အထက်ဖော်ပြပါ အဓိပ္ပာယ်သတ်မှတ်ချက်အပြင် ပို၍ယေဘုယျကျသော၊ ပို၍တိကျသော အဓိပ္ပာယ်သတ်မှတ်ချက်ကို ကွင်းသီအိုရီ (ring theorey) တွင်တွေ့နိုင်သည်။ ၎င်းအဓိပ္ပာယ်သတ်မှတ်ချက်အရဆိုလျှင် ယူနစ် (unit) (ဆိုလိုသည်မှာ တစ်နှင့် အနှုတ်တစ်) မဟုတ်သည့် ကိန်းပြည့် {\displaystyle x} သည် ကိန်းနှစ်ခု၏မြှောက်လဒ် {\displaystyle ab} ကို စား၍ပြတ်ပါက ၎င်းကိန်းနှစ်လုံးထဲမှ အနည်းဆုံးတစ်လုံးကိုလည်း စား၍ပြတ်မှသာ (ဆိုလိုသည်မှာ {\displaystyle x} သည် {\displaystyle a} ကိုသော်လည်းကောင်း၊ {\displaystyle b} ကိုသော်လည်းကောင်း စား၍ပြတ်မှသာ) ထိုကိန်းပြည့် {\displaystyle x} ကို သုဒ္ဓကိန်းဟုခေါ်သည်။ သာဓကအရ ကိန်းပြည့် ၂ ကိုကြည့်ပါ။ မည်သည့်ကိန်းနှစ်ခု၏ မြှောက်လဒ်ကိုမဆို ၂ ဖြင့်စား၍ပြတ်ပါက ထိုကိန်းနှစ်လုံးထဲမှ အနည်းဆုံးတစ်လုံးကိုလည်း ၂ ဖြင့်စား၍ ပြတ်သည်၊ ထို့ကြောင့် ၂ သည် သုဒ္ဓကိန်းတစ်ခုဖြစ်သည်။ ဤအဓိပ္ပာယ်သတ်မှတ်ချက်အရဆိုလျှင် ကိန်းပြည့်စုထဲရှိ -၂၊ -၃၊ -၅၊ -၇၊ ... စသည်တို့သည်လည်း သုဒ္ဓကိန်းများ ဖြစ်ကြသည်။

သုဒ္ဓကိန်းများကို သင်္ချာသန့်သန့်နယ်ပင်တွင်သာမက အသုံးချသင်္ချာ၊ သိပ္ပံနှင့် နည်းပညာ စသည့် ဘာသာရပ် နယ်ပယ်အသီးအသီးတို့တွင် တွေ့နိုင်သည်။ သုဒ္ဓကိန်းတို့၏ ဂုဏ်သတ္တိ မြောက်မြားစွာအနက် အချို့မှာ လူသိများသည်။ ကိန်းပြည့် ၂ သည် တစ်ခုတည်းသော အပေါင်း စုံ သုဒ္ဓကိန်းဖြစ်ပြီး၊ ကျန် အပေါင်း သုဒ္ဓကိန်းများမှာ မကိန်းများဖြစ်သည်။ တစ်ထက်ကြီးသော အပေါင်းကိန်းပြည့်များကို သုဒ္ဓကိန်းများသက်သက်သာ သုံး၍ ဆခွဲကိန်း ခွဲနိုင်သည်။ (ဤအချက်ကို ဂဏန်းသင်္ချာ၏ အခြေခံသီအိုရမ် Fundamental Theorem of Arithmetic ဟုခေါ်သည်။) သုဒ္ဓကိန်းများနှင့် ပတ်သက်၍ သက်သေမပြရသေးသောအဆိုများ (conjectures) များလည်းရှိ၏။ ၎င်းတို့အနက် "နှစ်ထက်ကြီးသော စုံကိန်းများကို သုဒ္ဓကိန်းနှစ်ခု၏ ပေါင်းလဒ်အဖြစ် ဖော်ပြနိုင်သည်" ဆိုသည့် ဂိုးဘ၏ အဆို (Goldbach's conjecture) သည် ထင်ရှားသည်။

ကိုးကား
-------

လီးပါပဲဗျ
**၁၉၈၈ မြန်မာ - အိန္ဒိယ ငလျင်** ("အင်ဒို-ဘားမားငလျင်" ဟုလည်း သိကြ) သည် အိန္ဒိယနယ်စပ်မှ ၃၀ ကီလိုမီတာ (၁၉ မိုင်) ခန့်အကွာ မြန်မာနိုင်ငံ၊ စစ်ကိုင်းဒေသတွင် ဖြစ်ပွားခဲ့သည့် ငလျင်တစ်ခု ဖြစ်သည်။ ၎င်းသည် မြန်မာစံတော်ချိန် ဩဂုတ်လ ၆ ရက်နေ့တွင် နံနက် ၇ နာရီ ၆ မိနစ်တွင် လှုပ်ခတ်ခဲ့သည်။ ပမာဏသည် ၇.၃ ရှိခဲ့သည်။ ဤငလျင်သည် Mw7.8 ပြင်းအားရှိသည့် Gulf of Alaska ပြီးပါက ထိုနှစ်အတွက် ကမ္ဘာပေါ်ရှိ လှုပ်ခတ်ခဲ့သမျှတွင် အကြီးဆုံးတစ်ခု ဖြစ်ခဲ့သည်။ လူငါးဦး သေဆုံးခဲ့ကာ ၃၀ ကျော်သည် ထိခိုက်ဒဏ်ရာရခြင်း သို့မဟုတ် ပျောက်ဆုံးခြင်းများ ဖြစ်ပေါ်ခဲ့သည်။ အိန္ဒိယနှင့် ဘင်္ဂလားဒေ့ရှ်တို့တွင်လည်း ပြင်းထန်သည့် ပျက်စီးမှုများနှင့် ကြုံခဲ့သည်။ ထိုအချိန်တွင် မြန်မာနိုင်ငံမှာမူ အသေးစား ထိခိုက်ပျက်စီးမှုများသာ ရှိခဲ့သည်။ ထိုငလျင်ကို ဆိုဗီယက်ပြည်ထောင်စုကပါ ခံစားခဲ့ရသည်ဟု ထုတ်ပြန်ခဲ့သည်။

ငလျင်
-----

ငလျင်သည် မြန်မာနိုင်ငံ၊ မန္တလေးမြို့နှင့် အိန္ဒိယနိုင်ငံ၊ Shillong မှ မိုင် ၂၀၀ ကျော် (၃၂၀ ကီလိုမီတာ) အကွာ ဝေးလံသည့်နေရာဒေသတွင် ဖြစ်ပွားခဲ့သည်။ သို့သော်လည်း အခြေချနေထိုင်သူ အနည်းငယ်ရှိကြသည့် ဟုမ္မလင်း၊ မောင်းကန်၊ ထမန်သီနှင့် ကော်ယ (Kawya) တို့သည် ထိုငလျင်နှင့် နီးကပ်စွာ တည်ရှိသည်။ ငလျင်ဖြစ်ပေါ်ရာ အနောက်ဘက်တွင် ချင်းတောင်တန်း - ရခိုင်တောင်တန်းများ ရှိသည်။ ဤငလျင်သည် လှုပ်ခတ်ခဲ့ချိန်သည် ၂ မိနစ် ကြာမြင့်ခဲ့သည်။

### ပျက်စီးမှု၊ ထိခိုက်မှုနှင့် သက်ရောက်မှုများ

ဘင်္ဂလားဒေ့တွင် လူနှစ်ဦးသေဆုံးကာ ၃၀ ဦး ထိခိုက်ဒဏ်ရာရခဲ့သည်။ ထို့အပြင် အိန္ဒိယနိုင်ငံ၌လည်း လူနှစ်ဦး သေဆုံးခဲ့သည်။ ကြီးမားသည့် မြေပြိုမှုများသည် ဘင်္ဂလားဒေ့ရှ်နှင့် အိန္ဒိယတို့တွင် ဖြစ်ပွားခဲ့သည်။ အိန္ဒိယနိုင်ငံ၊ Gauhati တွင် ၂၀ စင်တီမီတာ (၇.၉ လက်မ) မြေကျွံမှုဖြစ်စဉ် ဖြစ်ပွားခဲ့သည်။ ငလျင်ဒဏ်ကို ဘင်္ဂလားဒေ့တစ်နိုင်ငံလုံးနှင့် ကာလကတ္တားအပါအဝင် အိန္ဒိယနိုင်ငံ အရှေ့မြောက်ပိုင်းတွင် ခံစားခဲ့ရသည်။ ထို့အပြင် မြန်မာနိုင်ငံ အနောက်မြောက်ပိုင်းနှင့် နီပေါ်နိုင်ငံ၊ Kathmandu တို့တွင်လည်း ခံစားခဲ့ရသည်။ ငလျင်လှုခတ်တုန်ခါမှုကြောင့် လူနေအိမ်အဆောက်အဦများ၊ ရထားလမ်းများနှင့် ကားလမ်းများ ပျက်စီးခဲ့ရသည်။

အိန္ဒိယနိုင်ငံ၊ Assam တွင် ငလျင်ကြောင့် လမ်းများ၊ နိုင်ငံ့အမြန်လမ်းမကြီးများရှိ တံတားများ ပျက်စီးခဲ့ရသည်။ Silchar ရှိ ဟိုတယ်တစ်ခုသည်လည်း နံရံများ ကျိုးပဲခဲ့ခြင်း၊ ကြမ်ခင်းများ ကျိုးပဲခြင်းများ ဖြစ်ပေါ်ခဲ့သည်။ Borlongphar နှင့် Langchiliet ကို ချိတ်ဆက်ထားသည့် ရထားလမ်းသည် မြေပေါ်သို့ ၈ မီတာအထက် ရောက်ရှိသွားသည်။

ဩဂုတ်လ ၂၁ ရက်နေ့ ထိုတစ်နှစ်တည်းတွင်ပင် လူသေဆုံးမှု ရှိခဲ့သည့် သေးငယ်သည့် ငလျင်တစ်ခုသည် အိန္ဒိယနှင့် နီပေါနိုင်ငံတို့တွင် လှုပ်ခတ်ခဲ့ပြန်သည်။

ကိုးကား
-------

1. 1 2  J. R. Kayal (2008)။ *Microearthquake Seismology and Seismotectonics of South Asia* (1 ed.)။ Springer, Dordrecht။ p. 287။ doi:10.1007/978-1-4020-8180-4။ ISBN 978-1-4020-8180-4။ 10 April 2021 တွင် ပြန်စစ်ပြီး။
2. ↑   "Homogeneous earthquake catalogue for Northeast region of India using robust statistical approaches"  (2017). *Geomatics, Natural Hazards and Risk* **8** (2): 1477–1491. doi:10.1080/19475705.2017.1345794. [*လင့်ခ်သေ*]
3. ↑  Earthquake Event Information MYANMAR (BURMA); INDIA: GAUHATI, SIBSAGAR, IMPHAL။
4. ↑  "7.3 Earthquake Rocks India-Burma Border"၊ *Los Angeles Times*။
5. ↑  Focal Mechanism။
6. ↑  Tsunami Event Information BANGLADESH။
7. ↑  M. K. Gupta (4 June 1993). "Liquefaction During 1988 Earthquakes and a Case Study". *Third International Conference on Case Histories in Geotechnical Engineering*.
**မန္တလေးမြို့တော် စည်ပင်သာယာရေး ကော်မတီ** (အင်္ဂလိပ်: Mandalay City Development Committee; အတိုကောက် **MCDC**) သည် မြန်မာနိုင်ငံ၏ ဒုတိယအကြီးဆုံးမြို့ဖြစ်သော မန္တလေးမြို့၏ အုပ်ချုပ်ရေးအဖွဲ့အစည်း ဖြစ်သည်။ မန္တလေးမြို့တော် စည်ပင်သာယာရေး ကော်မတီသည် မြို့တော်စီမံကိန်းများ၊ မြေနေရာ စီမံခြင်း၊ အခွန်ကောက်ခံခြင်းနှင့် မြို့ဖွံ့ဖြိုးတိုးတက်ရေးတို့ကို လုပ်ဆောင်သည်။ စည်ပင်သာယာရေး ကော်မတီ၏ ဥက္ကဋ္ဌသည် မြို့တော်ဝန်အဖြစ် တာဝန်ယူသကဲ့သို့ ၂၀၁၁မှ လက်ရှိအချိန်အထိ အစိုးရအဖွဲ့များတွင် မန္တလေးတိုင်းဒေသကြီးအစိုးရအဖွဲ့၏ စည်ပင်သာယာရေးဝန်ကြီးအဖြစ်ပါ ဆောင်ရွက်သည်။လက်ရှိမြို့​တော်ဝန်မှာ ဦး​ကျော်ဆန်းဖြစ်သည်။

သမိုင်းကြောင်း
--------------

မန္တလေးမြို့တော် စည်ပင်သာယာရေး ကော်မတီကို ၁၉၉၂ခုနှစ် ဒီဇင်ဘာလ ၂၉ရက်နေ့တွင် နိုင်ငံတော် ငြိမ်ဝပ်ပိပြားမှု တည်ဆောက်ရေးအဖွဲ့ ၏ ဥပဒေအမှတ် ၁၀/၉၂ဖြင့် ဥက္ကဋ္ဌ ဗိုလ်ချုပ်ကြီးသန်းရွှေက လက်မှတ်ရေးထိုးထုတ်ပြန်သော မန္တလေးမြို့ စည်ပင်သာယာရေး ဥပဒေအရ စတင်ဖွဲ့စည်းခဲ့သည်။ စတင်ဖွဲ့စည်းစဉ်က အမည်မှာ မန္တ​လေးမြို့ စည်ပင်သာယာ​ရေး​ကော်မတီဖြစ်သည်။ဥပဒေထုတ်ပြန်ခဲ့ပြီးနောက် အလယ်ပိုင်းတိုင်းစစ်ဌာနချုပ်မှ ဒုတိယဗိုလ်မှူးကြီးထွန်းကြည်မှ မြို့တော်ဝန်အဖြစ် တာဝန်ထမ်းဆောင်ခဲ့သည်။ ​ကော်မတီသည် ထိုစဉ်က နိုင်ငံ​တော်အုပ်ချုပ်​ရေးအကြီးအကဲဖြစ်သူ နိုင်ငံ​တော်ဝန်ကြီးချုပ်အား တိုက်ရိုက်အစီရင်ခံရသည်။

မြို့​တော်စည်ပင်ရုံး
၂၀၀၂ ခုနှစ်တွင် ဥပဒေကို နိုင်ငံတော် အေးချမ်းသာယာရေးနှင့် ဖွံ့ဖြိုးရေးကောင်စီမှ ရုပ်သိမ်းပြီး ၂၀၀၂ ခုနှစ် မန္တလေးမြို့တော် စည်ပင်သာယာရေး ဥပဒေနှင့် အစားထိုးခဲ့သည်။ အဖွဲ့ဝင် ၅ ဦးမှ ၉ ဦးအထိ ပါဝင်ပြီး ဥက္ကဋ္ဌက မြို့တော်ဝန်အဖြစ်လည်းကောင်း၊ ဒုတိယဥက္ကဋ္ဌက ဒုတိယမြို့တော်ဝန်အဖြစ်လည်းကောင်း တာဝန်ယူသည်။​ကော်မတီဝင်များကို ဗဟိုဦးစီးစနစ်ဖြင့် တိုက်ရိုက်ခန့်အပ်သည်။

၂၀၁၅ခုနှစ်မှစတင်ကာ မြို့​တော်စည်ပင် နယ်နိမိတ် (၆)မြို့နယ်တွင် ​ရွေး​ကောက်ပွဲများ ကျင်းပကာ ​ကော်မတီဝင်များ တင်​မြောက်ခဲ့ကြသည်။​ကော်မတီတစ်ခု၏ သက်တမ်းမှာ ၎င်းကိုခန့်အပ်သည့် ​အစိုးရ၏ သက်တမ်းအတိုင်းဖြစ်သည်။

ဌာနများ
-------

1. စီမံရေးရာဌာန
2. မော်တော်ယဉ်နှင့် စက်ပြင်ဌာန
3. ဈေးနှင့် သားသတ်ရုံဌာန
4. ဘဏ္ဍာရေးဌာန
5. အခွန်ဌာန
6. သန့်ရှင်းရေးဌာန
7. ပန်းဥယျာဉ်နှင့် ကစားကွင်းများဌာန
8. အဆောက်အဦနှင့် ဗဟိုစတိုဌာန
9. လမ်းတံတားဌာန
10. ရေနှင့်သန့်ရှင်းမှု ဌာန
11. မြို့ပြစီမံကိန်းနှင့် မြေစီမံခန့်ခွဲမှုဌာန
12. ပြည်သူ့ဆက်ဆံရေးနှင့် ပြန်ကြားရေးဌာန
13. စစ်ဆေးရေးဌာန
14. စိုက်ပျိုးရေးနှင့် မွေးမြူရေးဌာန
15. ရတနာပုံဘဏ်လီမိတက်

မြို့​တော်စည်ပင်၈ထပ်ရုံး

ပြခန်း
------

* ညဘက်မြင်ကွင်းညဘက်မြင်ကွင်း

ဆက်စပ်ဖတ်ရှုရန်
---------------

* မန္တလေးမြို့
* မန္တလေးတိုင်းဒေသကြီး
* မန္တလေးမြို့တော်ဝန်
* ရန်ကုန်မြို့တော် စည်ပင်သာယာရေး ကော်မတီ
* နေပြည်တော် စည်ပင်သာယာရေး ကော်မတီ

ကိုးကား
-------

1. 1 2 3  *The State of Local Governance: Trends in Mandalay*။ United Nations Development Programme။ December 2014။
2. ↑  Si Thu Lwin။ "Mandalay Region Cabinet Approved"၊ *Myanmar Times*၊ 6 April 2016။ 6 April 2016 တွင် ပြန်စစ်ပြီး။ Archived from the original on 26 July 2017။
3. ↑  THE CITY OF MANDALAY DEVELOPMENT LAW (1992)။ *State Law and Order Restoration Council Law* (29 December 1992)။ 30 June 2015 တွင် မူရင်းအား မော်ကွန်းတင်ပြီး။  27 June 2015 တွင် ပြန်စစ်ပြီး။
4. 1 2  City of Mandalay Development Law (2002)။ *State Peace and Development Council* (14 November 2002)။ 30 June 2015 တွင် မူရင်းအား မော်ကွန်းတင်ပြီး။  27 June 2015 တွင် ပြန်စစ်ပြီး။
5. ↑  မန္တလေးမြို့တော်စည်ပင် ဒုမြို့တော်ဝန်၊ အတွင်းရေးမှူးနှင့် ကော်မတီဝင်များကို တာဝန်မှ ရပ်ဆိုင် (၂၀၁၆)။
**မဟာဗန္ဓုလ ပန်းခြံ** သည် ရန်ကုန်မြို့ရှိ ကျော်ကြားသော အများပြည်သူ အပန်းဖြေရာ နေရာ ဖြစ်သည်။ အရှေ့ဘက်တွင် မဟာဗန္ဓုလ ပန်းခြံလမ်း၊ အနောက်ဘက်တွင် ဆူးလေဘုရားလမ်း၊ တောင်ဘက်တွင် ကုန်သည်လမ်း နှင့် မြောက်ဘက်တွင် မဟာဗန္ဓုလလမ်း တို့ကြားတွင် တည်ရှိသည်။ ပန်းခြံပတ်လည်တွင် ဆူးလေဘုရား၊ ရန်ကုန်မြို့တော်ခန်းမ၊ တရားရုံးချုပ်အဆောက်အဦးဟောင်း၊ ဧဝံဂေလိ ဘုရားကျောင်း နှင့် အမေရိကန်သံရုံဟောင်း၊ ဗဟိုဘဏ်အဆောက်အဦး ဟောင်း တို့တည်ရှိသည်။  ၁၉၄၈ ခုတွင် ဗြိတိသျှတို့ထံမှ လွတ်လပ်ရေးရသော အထိမ်းအမှတ် ကျောက်တိုင်လည်း ပန်းခြံတွင်းတွင် တည်ရှိသည်။ ပန်းခြံကို ပထမ အင်္ဂလိပ်-မြန်မာ စစ်ပွဲ (၁၈၂၄-၁၈၂၆) တွင် အသက်စွန့် တိုက်ခိုက်ခဲ့သော စစ်သူကြီး မဟာဗန္ဓုလ အား ဂုဏ်ပြုသော အားဖြင့် အမည် မှည့်ခေါ် ထားသည်။

သမိုင်းကြောင်း
--------------

၁၈၉၅ ဝန်းကျင် က ဖိုက်ချ်စကွဲ
ယခင် က ၁၈၆၇ခုနှစ်၊ ၁၈၇၁ ခုနှစ်တို့တွင် ရန်ကုန်မြို့ကို အကွက်ချ ပြုပြင်ခဲ့သော မဟာဝန်ရှင်တော်မင်းကြီး မေဂျာဂျင်နရယ် အဲလ်ဘတ်ဖိုက်ချ် ကို အစွဲပြု၍ ဖိုက်ချ်စကွဲ ဟု ခေါ်သည်။  ထိုနေရာသည် ယ္ခင်က တင့်စကွဲဟု သိကျသော ညွန်ပေါသော နေရာလွတ်ကြီးတစ်ခုသာဖြစ်ပြီး အများပြည်သူ အပန်းဖြေရာနေရာအဖြစ် ရှင်းလင်းအကွက်ချခဲ့ရသည်။  ရန်ကုန်ရှိ ချမ်းသာသော အမေရိကန်ကုမ္ပဏီတစ်ခုမှ စကျင်ကျောက်တို့ဖြင့် ထုလုပ်ထားသော ဝိတိုရိယ ဘုရင်မကျောက်ရုပ်ကို လက်ဆောင်အဖြစ်ပေး၍ ပန်းခြံ၏ အလယ်တွင် ၁၈၉၆ ခုနှစ်တွင် ထားရှိခဲ့သည်။  ၁၉၃၅ ခုနှစ်လွန်ခဲ့ပြီးနောက် အမျိုးသားစိတ်ဓာတ်များ ရင့်သန်လာသောအခါတွင် ထိုရင်ပြင်အား ဗန္ဓုလရင်ပြင်ဟု အမည့်ပြောင်းလဲခဲ့သည်။ အင်္ဂလိပ်ခေတ်က ညနေစောင်းအခါများ၌ ပန်းခြံတွင်းတွင် အင်္ဂလိပ်ဘင်ခရာ အဖွဲ့သာ ဖျော်ဖြေရပြီး နောင်တွင်မှ မြန်မာအငြိမ့် များပါ ဖျော်ဖြေခဲ့ကြသည်။ 

ဗြိတိသျှတို့ထံမှ လွတ်လပ်ရေးရသော အထိမ်းအမှတ် ကျောက်တိုင်ကို ၁၉၄၈ ခုတွင် ယခင် ဝီတိုရိယဘုရင်မကြီး ရုပ်တုနေရာ၌ ထားရှိခဲ့သည်။ ဝီတိုရိယဘုရင်မကြီးရုပ်တုကို မြန်မာနိုင်ငံအား လွတ်လပ်ရေးပေးခဲ့ပြီးနောက် အင်္ဂလန်နိုင်ငံသို့ ပြန်သယ်သွားခဲ့သည်။ လွတ်လပ်ရေးကျောက်တိုင်၏ ဗိသုကာပညာရှင်မှာ စည်သူဦးတင်ဖြစ်ပြီး ရန်ကုန်မြို့တော်ခန်းမကို ဆောက်လုပ်ခဲ့သော ပညာရှင်လည်းဖြစ်သည်။ ပန်းခြံအား ၂၀၁၂ ခုနှစ်တွင် ပြန်လည်မွမ်းမံခဲ့သည်။

ကိုးကား
-------

1. ↑  *Let's Go Southeast Asia*။ Macmillan။ 2005။ ISBN 0-312-33567-9, 9780312335670 `|isbn=` တန်ဖိုး invalid character စစ်ဆေးရန် (အကူအညီ)။
2. ↑  Thant Myint-U။ "Forgotten treasures"၊ 2 December 2011။ 6 October 2013 တွင် ပြန်စစ်ပြီး။
3. ↑  Fytche Square, Rangoon။ *The British Library* (26 March 2009)။  13 July 2015 တွင် ပြန်စစ်ပြီး။
4. ↑   "Indian Engineering"  (1904) **XXXV**: 122.
5. 1 2  Cernea၊ Ruth Fredman (2007)။ *Almost Englishmen: Baghdadi Jews in British Burma*။ Lexington Books။ pp. 11, 22, 130။ ISBN 9780739116470။
6. ↑  နဂါးဗိုလ် ထိပ်တင်ဒွေး၊ ရန်ကုန်ရာဇဝင်၊ စာမျက်နှာ ၆၈
7. ↑  Seekins၊ Donald M. (2014)။ *State and Society in Modern Rangoon*။ Routledge။ pp. 36, 73။ ISBN 9781317601548။
8. ↑  Zon Pann Pwint။ "Parks and recreation"၊ *Myanmar Times*၊ 30 June 2014။ 13 July 2015 တွင် ပြန်စစ်ပြီး။